Financial Times: Η Ελλάδα δεν μπορεί να γίνει «μαντρί» για μετανάστες\nΚαταπέλτης το editorial της εφημερίδας για την αδυναμία της Ευρωπαϊκής Ένωσης να διαχειριστεί την κρίση του προσφυγικού. Οι ευθύνες για την κατάσταση που διαμορφώθηκε στην Ελλάδα και γιατί δεν θα λειτουργήσει ούτε ένας φράχτης της ΠΓΔΜ.\nΤο ευρωπαϊκό σύστημα της Σένγκεν που επιτρέπει την ελεύθερη διέλευση σε 26 χώρες βρίσκεται στα πρόθυρα της κατάρρευσης. Μετά την άφιξη 1,8 εκατ. προσφύγων στην ήπειρο πέρυσι, πολλά κράτη της ΕΕ –ανάμεσά τους η Ουγγαρία, η Αυστρία και η Σουηδία- θέσπισαν προσωρινούς συνοριακούς ελέγχους για να ελέγξουν τους μετανάστες και να καθησυχάσουν την ανησυχία των ψηφοφόρων για τη μετανάστευση. Ωστόσο, εκτός αν υπάρξει μια δραματική αλλαγή στη Συρία, ένα ακόμη εκατ. αιτούντες ασύλου αναμένεται να φτάσουν στην Ευρώπη το 2016. Αυτό αναγκάζει τους Ευρωπαίους ηγέτες να εξετάσουν πιο δραστικές ενέργειες.\nΜια ιδέα που φαίνεται πιθανό να εφαρμοστεί είναι η αναστολή της Σένγκεν για δύο χρόνια από το Μάιο. Η αποκατάσταση των συνοριακών ελέγχων θα υπονόμευε ένα από τα μεγαλύτερα πολιτικά επιτεύγματα του μπλοκ, ωστόσο ούτε αυτό δε θα αναχαιτίσει το κύμα των μεταναστών που έρχονται από την ανατολική Μεσόγειο. Περίπου 45.000 άνθρωποι έφτασαν από την Τουρκία στην Ελλάδα αυτό το μήνα, 30 φορές περισσότεροι σε σχέση με τον Ιανουάριο του 2015. Γι’ αυτό το λόγο η ΕΕ παρακολουθεί την κατάσταση των ελληνικών συνόρων.\nΤην Τετάρτη, η Κομισιόν απείλησε να απομακρύνει την Αθήνα από τη Σένγκεν, επιχειρηματολογώντας πως δεν καταγράφει τους πρόσφυγες που φτάνουν στα εδάφη της. Κάποιοι Ευρωπαίοι ηγέτες προχωρούν ακόμη παραπέρα, υπαινισσόμενοι ότι το μπλοκ θα έπρεπε να βοηθήσει την ΠΓΔΜ, ένα κράτος που δεν είναι μέλος της ΕΕ, να κλείσει τα σύνορά της με την Ελλάδα, την κύρια οδό προς το Βορρά για πολλούς πρόσφυγες. Οι Έλληνες απάντησαν με οργή, υποστηρίζοντας ότι αυτό θα μπορούσε να μετατρέψει τη χώρα σε «νεκροταφείο ψυχών». Η οργή τους είναι σε μεγάλο βαθμό δικαιολογημένη.\nΗ Ελλάδα μπορεί να επικριθεί επειδή απέτυχε να διαχειριστεί αποτελεσματικά την εισροή προσφύγων. Η ΕΕ έχει δώσει στην Αθήνα κεφάλαια για να εγκαταστήσει πέντε στρατόπεδα μετεγκατάστασης αλλά μόνο ένα λειτουργεί. Αντί να καταγράφουν τους αιτούντες ασύλου, οι Έλληνες έχουν επιτρέψει σε πολλούς να ταξιδέψουν προς την Ευρώπη.\nΑπό όλες τις άλλες απόψεις, ωστόσο, η Αθήνα μετά βίας μπορεί να θεωρηθεί υπεύθυνη. Περίπου 850.000 μετανάστες ήρθαν την περασμένη χρονιά στην Ελλάδα, μια χώρα 11 εκατομμυρίων. Καμία κυβέρνηση δε θα μπορούσε να αντιμετωπίσει αφίξεις αυτής της κλίμακας με ειρηνικά μέσα. Η Γερμανία, το πλουσιότερο κράτος της ΕΕ, έχει αγωνιστεί για να διαχειριστεί μια εισροή λίγων εκατοντάδων χιλιάδων παραπάνω.\nΗ Αθήνα μπορεί επιπλέον να επιχειρηματολογήσει πως η ΕΕ δεν έχει κάνει πολλά για να βοηθήσει σε μια ώρα ανάγκης. Η Κομισιόν ταυτοποίησε πέρυσι 160.000 που βρίσκονταν στην Ιταλία και την Ελλάδα και χρειαζόταν να μετεγκατασταθούν σε όλο το μπλοκ, αλλά μόνο ελάχιστοι έχουν μετακινηθεί. Η Κομισιόν έκανε έκκληση για ισχυροποίηση των εξωτερικών συνόρων της ΕΕ ώστε να σωθεί η Σένγκεν, αλλά οι πόροι που έχουν επενδυθεί είναι ελάχιστοι.\nΗ ΕΕ χρειάζεται να προσφέρει σημαντική οικονομική υποστήριξη στους γείτονες της Συρίας –την Τουρκία, την Ιορδανία και το Λίβανο- καθώς έχουν έρθει αντιμέτωποι με εκατομμύρια ανθρώπους στα στρατόπεδα προσφύγων, αλλά ακόμη και τα τρία δισ. που υποσχέθηκε στην Άγκυρα καθυστερούν λόγω καυγάδων για το ποιος θα πληρώσει.\nΑυτό συμβαίνει διότι η Ευρώπη δεν έχει επιδείξει συνοχή και πολιτική βούληση κατά τη διάρκεια αυτής της κρίσης και τώρα δεν έχει άλλη επιλογή από το να εξετάσει πρόχειρα μέτρα. Οι Βρυξέλλες δεν πρέπει να έχουν αυταπάτες για το πόσο επικίνδυνο πολιτικά θα ήταν το κλείσιμο των συνόρων Ελλάδας-ΠΓΔΜ.\nΗ ΕΕ θα βοηθούσε ένα κράτος που δεν είναι μέλος της ΕΕ να οικοδομήσει ένα φυσικό σύνορο αψηφώντας ένα από τα μέλη της. Αυτό θα όξυνε την εντύπωση ότι οι πλούσιοι Ευρωπαίοι θεωρούν την Ελλάδα, την Τουρκία, την Ιορδανία και το Λίβανο ως κάτι παραπάνω από μαντριά για μετανάστες. Ούτε θα κάνει πολλά ένας φράκτης, ώστε να εμποδίσει απελπισμένους ανθρώπους που θα βρουν άλλους τρόπους να ταξιδέψουν στην Ευρώπη.\nΗ προσφυγική κρίση είναι η μεγαλύτερη που έχει αντιμετωπίσει η ΕΕ στην ιστορία της. Η πρόκληση έχει επιδεινωθεί από την ανικανότητα της Ευρώπης να δράσει συλλογικά και αποφασιστικά. Το να διώξουν την Ελλάδα από τη Σένγκεν θα κάνει μερικούς Ευρωπαίους ηγέτες να αισθανθούν καλά.\nΑλλά δεν πλησιάζει ούτε στο ελάχιστο στο να δώσει τις απαντήσεις που χρειάζεται η Ευρώπη.\n*Το άρθρο δημοσιεύθηκε στην εφημερίδα “Financial Times”


Παπαδάκης για Κούγια: «Όταν δεν σας συμφέρει, κλείνετε το τηλέφωνο» (vid) | sportime.gr\nΚοινωνία #Tags: Αλέξης ΚούγιαςΑΝΤ1Γιώργος ΠαπαδάκηςΔημήτρης Λιγνάδης\nΓιώργος Διπλοΐδης\t 26/02/2021 10:10\nΠαπαδάκης για Κούγια: O Αλέξης Κούγιας έκλεισε το τηλέφωνο σε εκπομπή του ΑΝΤ1 και ο Γιώργος Παπαδάκης ήταν έξαλλος με την κίνηση του.\nΠαπαδάκης για Κούγια: Στο πρωινό του ΑΝΤ1 ο Γιώργος Παπαδάκης είχε συνομιλία με τον Αλέξη Κούγια και ο τελευταίος του έκλεισε το τηλέφωνο.\nΑποτέλεσμα αυτού ήταν να έρθει η… έκρηξη του πρώτου.\nΟ γνωστός ποινικολόγος βγήκε στον αέρα του ΑΝΤ1 και της εκπομπής «Καλημέρα Ελλάδα» για να μιλήσει για την υπόθεση του Δημήτρη Λιγνάδη που από τα ξημερώματα έχει κριθεί προφυλακιστέος.\nΣυνωμοτεί όλος ο κόσμος, προκειμένου ο πελάτης σας να βρεθεί σήμερα προφυλακισμένος. Στην αρχή ο στόχος ήταν η κ. Μενδώνη, τα έργα στο Ελληνικό και ότι πίσω από αυτή την επίθεση πάμε για πρόωρες εκλογές.\n« Παναθηναϊκός: Κουρμπέλης για τα πλέι οφ\nΠΑΟΚ: Αγωνία για Ζίβκοβιτς πριν την Τρίπολη »


Καιρός τώρα και στη Βουλή: Ο Καλλιάνος έκανε live πρόγνωση στην Ολομέλεια | Έθνος\nΠΟΛΙΤΙΚΗ 28.07.2020 17:18\nΤελευταία Ενημέρωση 28.07.2020 17:22\nΟ βουλευτής της ΝΔ, Γιάννης Καλλιάνος, ζήτησε από τους συναδέλφους του να ενημερώσουν τους φορείς των Περιφερειών τους για την εξέλιξη του καιρού\nΤην επαγγελματική του ιδιότητα (σ.σ μετεωρολόγος) χρησιμοποίησε από το βήμα της Ολομέλειας της Βουλής ο βουλευτής της Νέας Δημοκρατίας, Γιάννης Καλλιάνος, για να πει τον καιρό. Συγκεκριμένα, ενημέρωσε το Σώμα καθώς και την κυβέρνηση για την εξέλιξη του καιρού τις επόμενες μέρες ενώ έκανε λόγο για τρεις πολύ δύσκολες μέρες που θα περιλαμβάνουν υψηλές θερμοκρασίες και ισχυρούς ανέμους. Παράλληλα ο κ. Καλλιάνος ζήτησε από τους συναδέλφους του βουλευτές να ενημερώσουν, τις αρχές των Περιφερειών τους για τον πολύ μεγάλο κίνδυνο για πρόκληση πυρκαγιών.\n«Θα χρησιμοποιήσω την ιδιότητα του μετεωρολόγου και θέλω από το βήμα της Βουλής να σας ενημερώσω και θα σας παρακαλέσω να με προσέξετε γιατί έρχονται δύσκολες μέρες Πέμπτη, Παρασκευή και Σάββατο έρχεται ένας καύσωνας ο οποίος θα επηρεάσει τις περισσότερες περιοχές της χώρας. Να ενημερώσετε κι εσείς στις περιοχές σας τους αρμόδιους φορείς έρχεται καύσωνας ισχυρός αλλά έρχεται και αέρας πολύ δυνατός επτά με οκτώ μποφόρ. Θα πρέπει να είμαστε όλοι πολύ προσεκτικοί με τις πυρκαγιές ας μην και άλλο η Ελλάδα. Με ακούνε όσοι πρέπει να με ακούσουν σας ενημερώνω να ξέρετε ότι μας περιμένουν τρεις δύσκολες μέρες Πέμπτη, Παρασκευή και Σάββατο. Από την Κυριακή και μετά πέφτει η θερμοκρασία και έρχονται και βροχές», ανέφερε χαρακτηριστικά ο γαλάζιος βουλευτής.\nΣημειώνεται πως ο προεδρεύων της συνεδρίασης, Δημήτρης Βίτσας, απένειμε τα εύσημα στον βουλευτή της Νέας Δημοκρατίας. «Πολύ καλά έκανε ο κ. Καλλιάνος και μας ενημέρωσε θα πρέπει να το πάρουμε όλοι υπόψη μας και πρώτη απ όλους η κυβέρνηση», ανέφερε χαρακτηριστικά.\n"Αυτό που σας φοβίζει τελικά, αγαπητοί συνάδελφοι του ΣΥΡΙΖΑ, είναι ακριβώς αυτή καθεαυτή η ελευθερία επιλογής. Και φοβάστε την ελευθερία επιλογής διότι πολύ απλά φοβάστε την απόρριψη των ιδεοληψιών σας που θέλουν το κράτος εξουσιαστή και όχι υπηρέτη των πολιτών." Η σημερινή μου ομιλία στη Βουλή για το νομοσχέδιο για τα ιδιωτικά σχολεία.\nGepostet von Γιάννης Καλλιάνος - Giannis Kallianos am Dienstag, 28. Juli 2020\nΚαιρός: Επιμένουν οι ισχυροί βοριάδες - Πού υπάρχει αυξημένος κίνδυνος πυρκαγιάς


ΠΑΟΚ ΠΡΩΤΗ ΠΡΟΠΟΝΗΣΗ 2013-214\nΠαρουσία περίπου 10.000 οπαδών έγινε η πρώτη προπόνηση της ποδοσφαιρικής ομάδας του ΠΑΟΚ για την περίοδο 2013-2014. Κατά την είσοδο τους αποθεώθηκαν Γκαρσία, Λίνο και Στέφενς. Ακολουθεί φωτορεπορτάζ.\nΦλαμένκο σε α/μ\nΟμάδα HERMANOS FLAMENCO\nΣτην διαμαρτυρία μπροστά στην ΕΡΤ3 στην Λεωφόρο Στρατού συμμετείχε με χορό FLAMENCOη ομάδα HERMANOSμε τους Μαρίνα Νώτη, Κώστα Γκιώνη, Φωτεινή Μωραϊτου, Αναστασία Τζούρου και Κωνσταντίνο Παπαδόπουλο.\nElectric String Quartet Fortissimo\nΠρόκειται για τέσσερις ταλαντούχες κοπέλες διπλωματούχες μουσικούς τις Μαρία Εκλεκτού, Μαρία Μητριζάκη, Κέλυ Βασιλειάδου και Σύλβια Σουπίλα.\nΈχουν εμφανιστεί σε μουσικές σκηνές, συναυλίες και εκδηλώσεις σε όλη την Ελλάδα. Επίσης έχουν προκαλέσει αίσθηση με την εμφάνιση τους στην τελετή έναρξης του Final Four Champions League Volley όπου τις είδαν σε απευθείας σύνδεση τηλεθεατές σε ολόκληρη την Ευρώπη. Ακόμη έχουν ανοίξει την συναυλία των SCORPIONSστην Αθήνα και ήτανε το support group στη συναυλία των Deep Purple.\nΚυριακή συνήθως σημαίνει καφέ, πολλές φορές όμως σημαίνει και εκδρομή. Σήμερα ο δρόμος μας έβγαλε στην «Λίμνη Μεταλλείου».\nΗ Λίμνη Μεταλλείου είναι τεχνητή λίμνη που βρίσκεται στον νομόΚιλκίς στα 15 χιλιόμετρα από την Αξιούπολη και είναι ιδανική για ψάρεμα πέστροφας, ξεκούραση και φυσιολατρικές δραστηριότητες.\nΈχει δημιουργηθεί έπειτα από κατασκευή φράγματος στον ποταμό Μέγα Ρέμα, παραπόταμο του Αξιού.\nΕυρωπαϊκή Γιορτή της Μουσικής Θεσσαλονίκη 2013\nΠολιτιστικές εκδηλώσεις είναι προγραμματισμένες σήμερα στην Θεσσαλονίκη αλλά και σε όλη τη χώρα, με αφορμή τον εορτασμό της Ημέρας της Μουσικής. Ερασιτέχνες και επαγγελματίες μουσικοί παρουσιάζουν τα κομμάτια τους σε συναυλίες που γίνονται σε δημοτικούς χώρους, πλατείες, δρόμους, σταθμούς, πάρκα και διάφορους άλλους χώρους, αφιλοκερδώς. Στις φωτογραφίες και το βίντεο που ακολουθεί εμφανίζονται σπουδαστές του Σύγχρονου Ωδείου Θεσσαλονίκης.\nΤο «Φιντανάκι» του Π. Χόρν σε σκηνοθεσία της Ρούλας Αγγελίδου παρουσιάζει φέτος η ομάδα του θεατρικού εργαστηρίου « Θέσπις». Πρόκειται για ένα δραματικό έργο που κινείται στα όρια της ηθογραφίας και παρουσιάζει την σήψη και την παρακμή της αθηναϊκής κοινωνίας του Μεσοπολέμου. Η φτώχεια, η ανηθικότητα, η πορνεία, ο αγνός και στην συνέχεια προδομένος έρωτας συνυπάρχουν σε μια πλακιώτικη αυλή. Κεντρικό πρόσωπο είναι η Τούλα, το «Φιντανάκι», κόρη ενός φτωχού, τίμιου δουλευτή, του Κυρ Αντώνη. Η Τούλα αντιστέκεται και εκπροσωπεί την αγνότητα και την ηθική αλλά ο έρωτας της με τον Γιάγκο, κουτσαβάκι της εποχής, επιδρά καταλυτικά στην ζωή της και στη εξέλιξή της. Όταν αυτός την προδίδει για να παντρευτεί την Εύα, μια γυναίκα χωρίς ηθικούς φραγμούς αλλά με χρήσιμες ¨γνωριμίες¨, η Τούλα έγκυος από τον Γιάγκο ζητά της βοήθεια της κυρά Κατίνας, παλιάς πόρνης της γειτονιάς, η οποία της την προσφέρει φυσικά με ανταλλάγματα. Η αυλαία κλείνει με τον φυσικό θάνατο του Κυρ Αντώνη και τον ηθικό θάνατο …\nΈνα με τα μικρά παιδιά έγινε ο Αντελίνο Βιεϊρίνια στα εγκαίνια της ποδοσφαιρικής ακαδημίας που φέρει το όνομά του. Έπειτα ακολούθησε φιλικό ανάμεσα στα παιδιά της ακαδημίας του Αντελίνο και στην ακαδημία του ΠΑΟΚ. Συγκινητικές στιγμές ακολούθησαν μετά το τέλος του αγώνα όταν ο μικρός Ηλίας φίλος του Πορτογάλου ποδοσφαιριστή τον οποίο ο Αντελίνο βοήθησε σε ένα πρόβλημα υγείας που αντιμετώπισε και τώρα είναι καλά, έκανε δώρο στον Πορτογάλο μια φανέλα με τις υπογραφές όλων των παιδιών της ακαδημίας…\nΑκολουθεί βίντεο με τα στιγμιότυπα της εκδήλωσης\nΟρεινή Κρήτη - Απολίθωμα δοντιού καρχαρία\nΗ φωτογραφία είναι απο Αστρινός Π. Δαμιανάκης\nΑπολίθωμα δοντιού καρχαρία στο κέντρο της Κρήτης (!!!!!!!!!!!) βρέθηκε στην περιοχή του Πανασού του νομού Ηρακλείου…. Ένα δόντι του ίδιου είδους καρχαρία έχει βρεθεί στην Κρήτη και βρίσκεται στο Μουσείο Φυσ. Ιστορίας Κρήτης και άλλο ένα στα Γρεβενά και βρίσκεται στο Μουσείο Μηλιάς. Ο Καρχαρόδων μεγαλόδων είναι ένα εξαφανισμένο είδος καρχαρία, που θεωρείται πρόγονος του σημερινού λευκού καρχαρία. Είναι από τα μεγαλύτερα ψάρια που έχουν ζήσει στον πλανήτη με μήκος μέχρι και άνω των 16 μ, βάρος μέχρι 100 τόννους και μήκος δοντιών μέχρι 18 εκ..\n«Η Μπάντα δρόμου του Κρουστόφωνου»\nΠληροφορίες σχετικά με την μπάντα μπορείτε να βρείτε στο http://www.kroustophono.gr/\nΟ Ντίνος Χριστιανόπουλος τραγουδάει Τσιτσάνη\nΑπό την χθεσινή συναυλία διαμαρτυρίας μπροστά στην ΕΡΤ 3\nΕΡΤ 3 - Έβδομη μέρα διαμαρτυρίας\nΤο απόγευμα της έβδομης μέρα διαμαρτυρίας ξεκίνησε με διαμαρτυρία έξω απο το ραδιόφωνο της ΕΡΤ στην Αγγελάκη στην οποία διαμαρτυρία συμμετείχε «Η Μπάντα δρόμου του Κρουστόφωνου»και συνεχίστηκε με την καθιερωμένη συναυλία μπροστά στην ΕΡΤ3 στην Λεοφώρο Στρατού\nΝτίνος Χριστιανόπουλος για Αντώνη Σαμαρά\nΕΡΤ 3 - 6η Μέρα Διαμαρτυρίας\nΚαληνύχτα σας, απο την όμορφη πόλη μας...\nΔΥΤΙΚΟΣ ΑΝΕΜΟΣ - LIVE ΚΟΡΔΕΛΙΟ\nΑν και ο καιρός δεν ήταν με το μέρος μας, τελικά η συναυλία έγινε στο κλειστό γυμναστήριο του 1ου Γυμνασίου Κορδελιού και οι "Δυτικός Άνεμος" έδωσαν τον καλύτερο τους εαυτό...\nET3 - ΠΟΡΕΙΑ ΣΥΜΠΑΡΑΣΤΑΣΗΣ\nΈξω από το κτίριο της ΕΡΤ 3 στη λεωφόρο Στρατού συγκεντρώθηκαν για τρίτη μέσα σήμερα απεργοί της Θεσσαλονίκης ανταποκρινόμενοι στο κάλεσμα που απηύθυναν το Εργατοϋπαλληλικό Κέντρο και η Ένωση Δημοσιοϋπαλληλικών Οργανώσεων, στο πλαίσιο της 24ωρης γενικής απεργίας που κήρυξαν η ΓΣΕΕ και η ΑΔΕΔΥ. Ακολουθεί πλούσιο φωτορεπορτάζ\nΕΡΤ3 - ΔΕΥΤΕΡΗ ΜΕΡΑ ΔΙΑΜΑΡΤΥΡΙΑΣ\nΔΙΑΜΑΡΤΥΡΙΑ ΕΤ3 UPDATE\nΔΙΑΜΑΡΤΥΡΙΑ ΕΝΑΝΤΙΑ ΣΤΟ ΚΛΕΙΣΙΜΟ ΤΗΣ ΕΡΤ\nΔΥΤΙΚΟΣ ΑΝΕΜΟΣ - ΣΥΝΑΥΛΙΑ\nΠροσυνέδριο ΝΔ Θεσσαλονίκη


Κρούσματα σήμερα 10/01: Καλπάζει ο κορωνοϊός – Στα ύψη η αγωνία για την ανακοίνωση του ΕΟΔΥ - Hellenic Voice\nΑρχική Ελλαδα Κρούσματα σήμερα 10/01: Καλπάζει ο κορωνοϊός – Στα ύψη η αγωνία για...\nΤο lockdown συνεχίζεται την ώρα που η αγωνία καθημερινά είναι στα ύψη τόσο για την ελληνική κυβέρνηση και τους πολίτες όσο και για τους επαγγελματίες υγείας υπό τον φόβο μήπως τα κρούσματα ξεπεράσουν τα χίλια και αρχίσουν να καλπάζουν φτάνοντας ξανά πάνω από τα τρεις χιλιάδες.\n«Ανακοινώνουμε 800 νέα κρούσματα της λοίμωξης του νέου κορωνοϊού (COVID-19), εκ των οποίων 11 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται στα 144293, εκ των οποίων 52.2% άνδρες. Κατά την ιχνηλάτιση βρέθηκε ότι 5598 (3.9%) θεωρούνται σχετιζόμενα με ταξίδι από το εξωτερικό και 43583 (30.2%) είναι σχετιζόμενα με ήδη γνωστό κρούσμα.\nΗ κατανομή των 800 ημερήσιων μολύνσεων από κορωνοϊό που ανακοίνωσε ο ΕΟΔΥ το απόγευμα του Σαββάτου 9 Ιανουαρίου έχει ως εξής:\nΠώς θα φτάσουμε τους 2 εκατομμύρια εμβολιασμούς τον μήνα;\nΕν τέλει, ένα από τα ζητήματα που «καλούμαστε να διαχειριστούμε σε αυτή τη φάση είναι η σχέση περιορισμένης προσφοράς και αυξημένης ζήτησης. Ακόμα πιο μαζικοί εμβολιασμοί θα είναι εφικτοί στη χώρα μας όταν αδειοδοτηθούν περισσότερα εμβόλια ώστε να διαθέτουμε και μεγαλύτερες ποσότητες φιαλιδίων. Και φυσικά τότε, ναι, θα μπορούμε να φτάσουμε έως και δύο εκατομμύρια εμβολιασμούς τον μήνα. Η παρουσίαση του τελικού σχεδίου ανάπτυξης εμβολιαστικών κέντρων δεν πρέπει να συγχέεται, όμως, με τις σημερινές δυνατότητες εμβολιασμού με βάση τα διαθέσιμα εμβόλια».\nΠροηγούμενο άρθροΦαίη Ξυλά: Νέος έρωτας για την αγαπημένη ηθοποιό\nΕπόμενο άρθροΙνδονησία: Εντοπίστηκαν τα μαύρα κουτιά του μοιραίου αεροσκάφους


Τα 10 καλύτερα ξενοδοχεία κοντά σε: Naples Kayak Adventures\nΤα καλύτερα ξενοδοχεία κοντά σε: Naples Kayak Adventures, Νάπολη\nΝάπολη, FL 34104-8808\nNaples Kayak Adventures: Διαβάστε κριτικές\n236 από 448 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Naples Kayak Adventures\n6,8 χλμ. από Naples Kayak Adventures\n8,3 χλμ. από Naples Kayak Adventures\n3,3 χλμ. από Naples Kayak Adventures\n3,6 χλμ. από Naples Kayak Adventures\n3,8 χλμ. από Naples Kayak Adventures\n6,4 χλμ. από Naples Kayak Adventures\n6,6 χλμ. από Naples Kayak Adventures\nΔείτε 17 ακόμα προσφορές από 418 $\n7,8 χλμ. από Naples Kayak Adventures\n7,7 χλμ. από Naples Kayak Adventures\n4,6 χλμ. από Naples Kayak Adventures


Πυρετός επαφών Βερολίνου με Αθήνα και Άγκυρα\nΠΥΡΕΤΟΣ ΕΠΑΦΩΝ ΒΕΡΟΛΙΝΟΥ ΜΕ ΑΘΗΝΑ ΚΑΙ ΑΓΚΥΡΑ από Voria.gr article https://www.voria.gr/article/se-diarki-epafi-verolino-athina-ke-agkira O εκπρόσωπο του γερμανικού ΥΠΕΞ τόνισε ότι περαιτέρω σεισμολογικές έρευνες αυτό το διάστημα θα έστελναν οπωσδήποτε το λάθος μήνυμα. 10.08.2020 16:57\nO εκπρόσωπο του γερμανικού ΥΠΕΞ τόνισε ότι περαιτέρω σεισμολογικές έρευνες αυτό το διάστημα θα έστελναν οπωσδήποτε το λάθος μήνυμα.\nΗ κλιμάκωση της έντασης που δημιουργήθηκε ανάμεσα στην Άγκυρα και την Αθήνα απασχόλησε σήμερα το κυβερνητικό μπρίφινγκ στο Βερολίνο. Η γερμανική κυβέρνηση επέκρινε τη νέα τουρκική NAVTEX που εκδόθηκε το πρωί για έρευνες του Oruc Reis νοτίως του Καστελόριζου. Σύμφωνα με εκπρόσωπο του γερμανικού υπουργείου Εξωτερικών, η Άγκυρα θα πρέπει να τηρήσει τις αρχές του Διεθνούς Δικαίου. Η μη τήρηση τους θα οδηγούσε στην επιδείνωση της σχέση της με την ΕΕ. Όπως τόνισε ο ίδιος εκπρόσωπος, «περαιτέρω σεισμολογικές έρευνες αυτό το διάστημα θα έστελναν οπωσδήποτε το λάθος μήνυμα». Το ζητούμενο αυτή τη στιγμή είναι η αποκλιμάκωση της έντασης. Η Ελλάδα και η Τουρκία θα πρέπει να διεξάγουν τον «προγραμματισμένο διάλογο».\nΠολύ πιθανό τηλεφώνημα Μέρκελ-Ερντογάν\nΟι δύο χώρες είχαν συναινέσει μετά από την παρέμβαση της γερμανίδας καγκελαρίου Άνγκελα Μέρκελ τέλη Ιουλίου στην έναρξη συνομιλιών προκειμένου να βρεθεί λύση στα επίμαχα θέματα στο Αιγαίο. Στο σημερινό μπρίφινγκ ο κυβερνητικός εκπρόσωπος Στέφεν Ζάιμπερτ τόνισε ότι η Γερμανία συνεχίζει τις προσπάθειές της για τη διεξαγωγή συνομιλιών ανάμεσα στην Ελλάδα και την Τουρκία. Παράλληλα αρνήθηκε όμως να απαντήσει σε ερώτηση εάν η καγκελάριος Μέρκελ σκοπεύει να επικοινωνήσει άμεσα με τον τούρκο πρόεδρο Ρετζέπ Ταγίπ Ερντογάν.\nΣύμφωνα με πληροφορίες της DW, τις τελευταίες ώρες η γερμανική κυβέρνηση ως προεδρεύουσα της ΕΕ βρίσκεται σε διαρκή επαφή με την Αθήνα και την Άγκυρα αλλά και με άλλες πρωτεύουσες και διεθνείς οργανισμούς. Θα πρέπει να θεωρείται δεδομένο ότι σε αυτή την προσπάθεια συμμετέχει και η καγκελάριος. Ούτως ή άλλως αυτές τις ημέρες ήταν προγραμματισμένο να επικοινωνήσει τηλεφωνικά με τον πρόεδρο Ερντογάν.


Τέλος στα σενάρια για στήριξη Βενιζέλου ή Σημίτη για Πρόεδρο Δημοκρατίας από τη ΝΔ - CNN.gr\n14:15 Πέμπτη, 14 Φεβρουαρίου 2019\nΜπορεί η συζήτηση για την αναθεώρηση του Συντάγματος να είχε αρκετές αντιπαραθέσεις μεταξύ της κυβέρνησης και της αντιπολίτευσης, ωστόσο τo ενδιαφέρον επικεντρώθηκε, αν και πολύ νωρίς, στα πρόσωπα που σκοπεύουν να προτείνουν τα κόμματα για επόμενο Πρόεδρου της Δημοκρατίας.\nΤα σενάρια για τη διαδικασία της εκλογής του ανώτατου πολιτειακού άρχοντα άρχισαν να ξετυλίγονται από χθες το απόγευμα όπου από το βήμα της βουλής ο Αλέξης Τσίπρας και ο Κυριάκος Μητσοτάκης διασταύρωσαν τα ξίφη τους.\nΗ αρχή έγινε από τον πρωθυπουργό, ο οποίος κάλεσε τον αρχηγό της αξιωματικής αντιπολίτευσης να δεσμευτεί ότι θα στηρίξει τον Προκόπη Παυλόπουλο για μια δεύτερη θητεία στο Προεδρικό Μέγαρο. Και όταν εκείνος το απέφυγε να αποκαλύψει τα σχέδια του, τότε ο Αλέξης Τσίπρας κατηγόρησε τον πρόεδρο της Νέας Δημοκρατίας ότι έχει συμφωνήσει με τη Φώφη Γεννηματά να προταθεί και να ψηφιστεί άλλο πρόσωπο, «κάποιο στέλεχος νυν ή σε αποστρατεία του ΚΙΝΑΛ», όπως είπε χαρακτηριστικά.\nΜάλιστα ο πρωθυπουργός κατήγγειλε ότι Νέα Δημοκρατία και ΚΙΝΑΛ που προσβλέπουν σε συγκυβέρνηση μετά τις βουλευτικές εκλογές μοιράζουν από τώρα καρέκλες, «Σε ό,τι αφορά στον κ. Μητσοτάκη και στο ΚΙΝΑΛ, θα ήθελα -γιατί τους ακολουθείτε πιστά, στενά, σε όλες τις θέσεις και τις απόψεις- να σας πω πως όσα σχέδια κι αν απεργάζεστε σήμερα, όσα κι αν έχετε συμφωνήσει μεταξύ σας, όσες θέσεις κι αν έχετε ήδη μοιράσει μεταξύ σας προκαταβολικά, ακόμα και αυτή του Πρόεδρου της Δημοκρατίας, να ξέρετε το εξής: Κρατήστε τις ορέξεις σας, δεν χρειάζεται να αγχώνεστε, με 90 βουλευτές που θα αθροίζετε μαζί στην επόμενη Βουλή, Πρόεδρο της Δημοκρατίας δεν πρόκειται να βγάλετε», είπε ο πρωθυπουργός.\nΑπό την πλευρά του ο Κ. Μητσοτάκης απάντησε στον κ. Τσίπρα .«Γνωρίζετε καλά ότι με τον κ. Παυλόπουλο έχουμε μια άριστη σχέση και εκτιμώ ότι είναι άψογος στα καθήκοντά του. Μόνο το ΑΦΜ του κ. Παυλόπουλου που δεν μου ζητήσατε»,\nΑμέσως μετά τις αναφορές του πρωθυπουργού για την εκλογή του επόμενου Προέδρου της Δημοκρατίας, πολλά ήταν τα σενάρια που άρχισαν να συζητιούνται στα πολιτικά πηγαδάκια. Ωστόσο οι περισσότεροι εκτιμούσαν ότι ο Αλέξης Τσίπρας «φωτογράφισε» δύο πρόσωπα.Τον Ευάγγελο Βενιζέλο και τον Κώστα Σημίτη.\nΛίγες ώρες μετά τις αναφορές του Αλέξη Τσίπρα και τις εντυπώσεις που είχαν αρχίσει να δημιουργούνται, η Νέα Δημοκρατία ήρθε να βάλει τέλος στα συγκεκριμένα σενάρια.\nΗ εκπρόσωπος του κόμματος, Μαρία Σπυράκη σε συνέντευξη της στο ραδιοφωνικό σταθμό ΣΚΑΪ, σημείωσε χαρακτηριστικά πως «δεν υπάρχει τέτοια περίπτωση» η Νέα Δημοκρατία να στηρίξει είτε τον Ευάγγελο Βενιζέλο είτε τον Κώστα Σημίτη για τη θέση του Προέδρου της Δημοκρατίας.\nΓια αναρίθμητα σφάλματα στις εγγραφές του κτηματολογίου μιλούν οι Υποθηκοφύλακες


Κουίζ: Βόρειοι και Νότιοι (North and South) | Retromaniax\nΕπιτρέπετε ένα μικρό κουίζ (βρίσκομαι σε κουιζομανία από χθες το βράδυ );\nΘα το έβαζα στην αντίστοιχη ενότητα αλλά αυτή έχει τίτλο "κουίζ ελληνικών σειρών" κι εδώ μιλάμε για ξένη. Αν νομίζουν πάντως οι διαχειριστές, ας το μεταφέρουν.\nΓια να δούμε λοιπόν τι θυμάστε\n1. Πώς λέγεται η πόλη όπου κατοικεί η οικογένεια Χάζαρντ;\n2. Ποια υπαρκτά - ιστορικά πρόσωπα εμφανίζονται στη σειρά;\n3. Σε ποια όπλα κατατάσσονται ο Τζωρτζ κι ο Όρι μετά την αποφοίτησή τους από το Γουέστ Πόιντ;\n4. Σε ποια όπλα κατατάσσονται ο Μπίλι κι ο Τσαρλς μετά την αποφοίτησή τους από το Γουέστ Πόιντ;\n5. Για ποιον λόγο δολοφονεί η Βιρτζίλια τον γερουσιαστή;\n6. Ποιοι σκλάβοι του Μοντ Ροαγιάλ εμφανίζονται με τα ονόματά τους στην σειρά; Τι ρόλο παίζουν στην πλοκή;\n7. Πώς ονομάζεται η παραμάνα της Μάντλεν;\n8. Σε ποια σκηνή της σειράς κάνει την πρώτη του εμφάνιση ο στρατηγός Γκραντ (Ulusses Grant);\n9. Ποιο αντικείμενο συμβολίζει τη φιλία του Τζωρτζ και του Όρι; Πόσες φορές το βλέπουμε στη σειρά;\n10. Πώς ονομάζονται τα παιδιά του Όρι και της Μάντλεν και του Τζωρτζ και της Κονστάνς; Από που πήραν τα ονόματά τους;\nΕπιτρέπετε ένα μικρό κουίζ (βρίσκομαι σε κουιζομανία από χθες το βράδυ );Θα το έβαζα στην αντίστοιχη ενότητα αλλά αυτή έχει τίτλο "κουίζ ελληνικών σειρών" κι εδώ μιλάμε για ξένη. Αν νομίζουν πάντως οι διαχειριστές, ας το μεταφέρουν.\nΤέλειο κουίζ - σε ευχαριστούμε πολύ retrofan!\nO Abraham Lincoln και ο Jefferson Davis σίγουρα. Δεν μπορώ να θυμηθώ τα άλλα ονόματα...\nΈλα ντε... ?\nΔιότι, ενώ διατηρούν ερωτικό δεσμό με αντάλλαγμα την προσφορά χρημάτων και βοήθειας στην προσπάθειά της Βιρτζίλια για την κατάργηση της δουλείας, σταμάτησε να την βοηθάει (αν θυμάμαι καλά...)\nΘυμάμαι τρεις χαρακτηριστικούς χαρακτήρες / ονόματα: Η μία είναι η Semiramis, η οποία είναι η πιο πιστή σκλάβα της οικογένειας των Main και η οποία παραμένει με την οικογένεια μέχρι το τέλος (και μετά την παρέλευση "δύσκολων" καιρών), ο δεύτερος είναι ο Ezra, επίσης πιστός σκλάβος της οικογένειας, ο οποίος ερωτεύεται την Semiramis και ο τρίτος είναι ο Garrison Grady, τον οποίο βοηθάει η Virgilia να δραπετεύσει και τον παντρεύεται μετά...\nΈνα χαρτονόμισμα δεν είναι, το οποίο μοιράζονται στα δύο? Αν θυμάμαι καλά, την πρώτη φορά που το βλέπουμε είναι στο τελευταίο επεισόδιο της 1ης σεζόν, μόλις ξεσπάει ο πόλεμος μεταξύ Βορίων και Νοτίων και οι δύο φίλοι υπόσχονται να το κρατήσουν. Δεν θυμάμαι πόσες φορές το βλέπουμε, αλλά νομίζω το ξαναβλέπουμε στο τελευταίο επεισόδιο, μετά το τέλος του πολέμου...\nΔεν το θυμάμαι με σιγουριά - είναι από τους φίλους εκατέρωθεν (δηλαδή είναι Τζωρτζ του Όρι και Όρι του Τζωρτζ; )\nΠοιος θα συμπληρώσει τα στοιχεία που λείπουν;\nretrofan, σε ευχαριστούμε...!\nΤο είχα σίγουρο ότι εσύ θ' απαντούσες bernard.c\nΣ' έχω από καιρό "κόψει" για βορειο-νοτιοτικό\n1. Μου γράφεις την πολιτεία κι όχι την πόλη. Για ξαναπροσπάθησε\n2. Πέρα από τους πολιτικούς ένας πόλεμος χρειάζεται και τους στρατιωτικούς νομίζω\n3 και 4 Απλώς θυμίζω ότι τόσο ο Τζωρτζ όσο κι ο Μπίλι είχαν πολύ καλές επιδόσεις. Ο Όρι ήταν μάλλον αδύνατος στη σχολή κι ο Τσαρλς αδιάφορος. Άρα τα ξαδέλφια Μέιν δεν καβατζάρανε τόσο καλές ειδικότητες.\n5. Κάπου παίζει ρόλο κι ο χαρακτήρας της Ολίβια ντε Χάβιλαντ ...\n6. Ο Γκρέιντι δεν ήταν σκλάβος των Μέιν αλλά του Τζέιμς Χαντούν, του μνηστήρα της Άστον. Πέρα από την Σεμίραμις και τον Έζρα που πολύ σωστά ανέφερες, υπήρχαν δύο ακόμα σκλάβοι των Μέιν με "ρόλο"\n8. Πολύ πριν ξεκινήσει ο πόλεμος\n9. Όντως το χαρτονόμισμα και όντως το βλέπουμε στο τελευταίο επεισόδιο του 1ου και του 2ου κύκλου. Δεν είναι όμως οι μοναδικές φορές ...\n10. Βρε συ! Ο Τζωρτζ με την Κόνστανς είχαν κόρη\nΤο είχα σίγουρο ότι εσύ θ' απαντούσες bernard.c Σ' έχω από καιρό "κόψει" για βορειο-νοτιοτικό\nΜου φαίνεται ότι πρέπει να κάνω μια επανάληψη της σειράς - και σύντομα μάλιστα!!\n1. Το Pittsburgh είναι; Δε θυμάμαι καλά...\n2. Το ξέρω, απλά τα ονόματα αδυνατώ να τα θυμηθώ...\n3 & 4 Κι εδώ, στο θέμα των ειδικοτήτων, το μυαλό μου δεν με βοηθά...\n5. Έχεις δίκιο!! Προσπαθώ να θυμηθώ... Η Ολίβια ντε Χάβιλαντ παίζει το ρόλο της διευθύντριας του νοσοκομείου στο οποίο δουλεύει η Βιρτζίλια και η οποία κατηγορεί την Βιρτζίλια ότι ευθύνεται για το θάνατο ενός Νοτίου. Η Βιρτζίλια (η οποία στην πραγματικότητα δεν φταίει) τα χάνει και σε μία έντονη διαμάχη σκοτώνει την Ολίβια ντε Χάβιλαντ σπρώχνοντάς την... Πάει στον γερουσιαστή για βοήθεια, αλλά δεν την βοηθάει και τον σκοτώνει και αυτόν... (κάπου εδώ μπερδεύομαι...)\nEDIT: Δεν άντεξα! Ήθελα να ξαναδώ τη σκηνή - ιδού:\n6. Έχεις δίκιο, ο Γκρέιντι δεν ήταν των Μέιν... Αλλά τα ονόματα των άλλων δύο σκλάβων δεν μπορώ με τίποτα να τα θυμηθώ...\n8 & 9 ?? (κανένας άλλος; )\n10. Ουπς!! Χμ, "κόλλησα" τώρα!!\n1. Το Λιχάι Στέιτιον (αγγλιστί Lehigh Station)\n2. Πέρα από τους δύο προέδρους της Ομοσπονδίας και της Συνομοσπονδίας Λίνκολν και Τζέφερσον που πολύ σωστά ανέφερες, βλέπουμε και τους δύο επικεφαλής στρατηγούς, τον Οδυσσέα Γκραντ των Βορείων και τον Ρόμπερτ Λι των Νοτίων. Βλέπουμε επίσης έναν ακόμη στρατηγό των Βορείων, τον Σέρμαν (είναι αυτός που στο "Όσα παίρνει ο άνεμος" εμφανίζεται λίγο - πολύ ως διάβολος καθώς είχε αναλάβει την προέλαση στη Γεωργία και η Μάργκαρετ Μίτσελ του τα κράταγε μαζεμένα , στη σειρά πηγαίνει η Μάντλεν να τον παρακαλέσει για τα μαύρα παιδάκια που ταϊζει στη φάση που κρύβεται από τον Όρυ, στον 2ο κύκλο). Βλέπουμε επίσης τον Τζων Μπράουν, πολέμιο της δουλείας που κρεμάστηκε από τους Νοτίους λίγο πριν την έναρξη του εμφυλίου. Είναι αυτός που στην ομάδα του βρίσκεται ο Γκρέιντι και που επιτίθεται στο τρένο που μεταφέρει τον Όρυ και την Μπρετ πίσω στο Μοντ Ρόαγιαλ μετά την επίσκεψή τους στους Χάζαρντ.\n3. Ο Τζωρτζ, ως καλός σπουδαστής, πήγε στο πυροβολικό. Ο Όρυ, που πέρασε μόλις και μετά βίας, στο πεζικό.\n4. Ο Μπίλυ, πρώτος από την τάξη του, πηγαίνει στο μηχανικό. Ο Τσαρλς στο ιππικό στο Τέξας.\n5. Η Βιρτζίλια είχε κατηγορηθεί από την προϊσταμένη του νοσοκομείου (που την ερμήνευε η ντε Χάβιλαντ) ότι άφησε να πεθάνει ένας τραυματίας από τον στρατό των Νοτίων. Πάνω στον καβγά τους η Βιρτζίλια την σπρώχνει και, θεωρώντας την πεθαμένη, σπεύδει να ζητήσει τη βοήθεια του θαυμαστή της γερουσιαστή Σαμ. Το τίμημα είναι να γίνει ερωμένη του. Λίγο καιρό μετά μαθαίνει ότι τσάμπα του έκατσε καθώς ούτε η προϊσταμένη είχε σκοτωθεί από το πέσιμο και η ανάκριση είχε δείξει ότι ο τραυματίας μόνος του είχε βγάλει τον επίδεσμο και είχε πεθάνει από αιμορραγία. Ο Σαμ το ήξερε αλλά δεν της το είχε αποκαλύψει. Τότε τον σκοτώνει.\n6. Οι άλλοι δύο σκλάβοι είναι ο Πρίαμ, αδελφός της Σεμίραμις που μαστιγώνεται κατά την πρώτη επίσκεψη του Τζωρτζ στο Μοντ Ρόαγιαλ, το σκάει για τον βορρά όταν ο Τζωρτζ έχει πάει να δει τον Όρυ μετά το Μεξικό, πηγαίνει και αυτός με τον Τζων Μπράουν και μεσολαβεί στο να μην πειράξουν τον Όρυ όταν σταματούν το τρένο που τον μεταφέρει με την Μπρετ. Ο δεύτερος σκλάβος είναι ο Κόφι, παλιός αμαξάς των Μέην που ηγείται μιας ένοπλης ομάδας κατά τη διάρκεια του εμφυλίου, συμμαχεί με τον παλιό επιστάτη της φυτείας που έχει διώξει ο Όρυ και επιτίθενται στο Μοντ Ρόαγιαλ στο τέλος της σειράς. Νομίζω ότι τον σκοτώνει ο Τσαρλς.\n7. Όπως είπαμε, η Μάουμ Σάλι.\n8. Ο Ulusses Grant κάνει την πρώτη του εμφάνιση όταν οι δύο φιλοί φοιτούν στο Γουέστ Πόιντ. Είναι ο μεγαλύτερος στα χρόνια εύελπις που βλέπει τον Όρυ να κάνει σκοπιά μία ιδιαίτερη βροχερή μέρα (καψόνι του Μπεντ) ενώ ψήνεται στον πυρετό. Ο Όρυ καταλήγει στο νοσοκομείο αλλά ο Γραντ ζητά να περάσει ο Μπεντ πειθαρχικό. Όταν ο Τζωρτζ τον ξανασυναντήσει ως στρατηγό στον εμφύλιο, πολλά επεισόδια μετά, θα του θυμίσει την πρώτη τους συνάντηση.\n9. Το σύμβολο της φιλίας των δύο αντρών είναι ένα χαρτονόμισμα των 10 δολλαρίων. Όταν ο Τζωρτζ κι ο Όρυ πρωτοσυναντιούνται στον δρόμο για το Γουέστ Πόιντ, ο Τζωρτζ στοιχηματίζει ότι ο Όρυ θα καταφέρει ν' αποφοιτήσει. Σκίζει το χαρτονόμισμα στη μέση, ο καθένας κρατά από ένα κομμάτι με την υπόσχεση να το επιστρέψει στον άλλον διπλό αν είναι αυτός που κερδίσει. Το βλέπουμε για δεύτερη φορά στην αποφοίτησή τους με τον Όρυ να επιστρέφει το δικό του μισό στον Τζωρτζ μια που έχασε το στοίχημα. Τρίτη φορά στο τελευταίο επεισόδιο του 1ου κύκλου, όταν ο Τζωρτζ φυγαδεύει τον Όρυ στον σταθμό του τραίνου. Του δίνει πάλι το μισό χαρτονόμισμα με την υπόσχεση να ξαναενώσουν τα κομμάτια όταν τελειώσει ο πόλεμος, σημάδι ότι η φιλία τους θα έχει νικήσει. Τέταρτη φορά στο τέλος της σειράς, τα κομμάτια ενώνονται μπροστά στο κατεστραμμένο Μοντ Ρόαγιαλ. The best friend a man could have, όπως λέει συγκινημένος ο Όρυ.\n10. Ο Τζωρτζ με την Κόνστανς αποκτούν μία κόρη λίγο πριν την έναρξη του πολέμου. Την ονομάζουν Χόουπ (Ελπίδα), θέλοντας να περάσουν ένα αισιόδοξο μήνυμα για την χώρα και τους ίδιους. Η Μάντλεν, φεύγοντας έγκυος από το Μοντ Ρόαγιαλ, γεννάει μόνη της έναν γιο που τον ονομάζει Όρυ - Νίκολας. Από τον άντρα της και τον πατέρα της.\nΜε τίποτα δεν θα θυμόμουν τα ονόματα...! #)\nΈχεις τόσο δίκιο - και ειδικά τον Τσαρλς τον βλέπουμε συνέχεια να έχει να κάνει με το ιππικό στη σειρά (και ιδιαίτερα κατά τη διάρκεια του πολέμου!)\n5. Η Βιρτζίλια είχε κατηγορηθεί από την προϊσταμένη του νοσοκομείου (που την ερμήνευε η ντε Χάβιλαντ) ότι άφησε να πεθάνει ένας τραυματίας από τον στρατό των Νοτίων. Πάνω στον καβγά τους η Βιρτζίλια την σπρώχνει και, θεωρώντας την πεθαμένη, σπεύδει να ζητήσει τη βοήθεια του θαυμαστή της γερουσιαστή Σαμ. Το τίμημα είναι να γίνει ερωμένη του...\nΜέχρι εδώ, τα θυμήθηκα. Η συνέχεια ήταν που δεν θυμόμουν... #)\n...Λίγο καιρό μετά μαθαίνει ότι τσάμπα του έκατσε καθώς ούτε η προϊσταμένη είχε σκοτωθεί από το πέσιμο και η ανάκριση είχε δείξει ότι ο τραυματίας μόνος του είχε βγάλει τον επίδεσμο και είχε πεθάνει από αιμορραγία. Ο Σαμ το ήξερε αλλά δεν της το είχε αποκαλύψει. Τότε τον σκοτώνει.\nΓενικά, θεωρώ ότι η Kirstie Alley δίνει ρεσιτάλ ερμηνείας στη σειρά (όπως και όλο το ΕΞΑΙΡΕΤΙΚΟ καστ φυσικά. Άλλωστε, δεν ξέρω αν έχει υπάρξει άλλη Αμερικάνικη μίνι σειρά με τόσα πολλά μεγάλα "αστέρια"...). Κατά τη γνώμη μου, πέρα από τους βασικούς ρόλους του Τζωρτζ και του Όρυ, την "παράσταση κλέβουν" οι δύο αδερφές τους: η Βιρτζίλια (Kirstie Alley) και η Άστον (Terri Garber). Είναι τόσο πειστικές στους ρόλους τους!! Ποτέ άλλοτε δεν ξαναείδα τις δύο αυτές ηθοποιούς να ερμηνεύουν τόσο πειστικά ένα ρόλο.\nΕιδικά για την Terri Garber, όταν έμαθα, 1-2 χρόνια αργότερα ότι θα εντασσόταν στο καστ της "Δυναστείας", είχα αρχικά ενθουσιαστεί ότι θα είναι αντίστοιχα πειστική στο ρόλο της κακιάς. Δυστυχώς, όμως, στο μεν β' μισό του 7ου κύκλου είχε τον "χλιαρό" ρόλο της "καλής" αλλά με πολλά παράπονα κόρης του Μπεν Κάρρινγκτον, ενώ στον 8ο κύκλο (που επιτέλους αποφάσισαν να την "κάνουν κακιά"), ήταν τόσο ανούσια και μονοδιάστατα γραμμένος ο ρόλος της, που δεν είχε καμία σχέση με το ρόλο της ως Άστον Μέην στους "Βόρειους και Νότιους". Σαφώς, για αυτό δεν φταίει η ίδια, αλλά το υλικό που της δόθηκε να ερμηνεύσει από τους συγγραφείς της "Δυναστείας" (Shapiros), οι οποίοι είχαν χάσει πλέον την έμπνευση / το πραγματικό ενδιαφέρον τους για τη σειρά...\nΌσο για την Kirstie Alley, μετά τους "Βόρειους και Νότιους" έκανε μεν μεγάλη επιτυχία στο "Cheers", αντικαθιστώντας επάξια την Shelley Long, είχε συμπαθητικές παρουσίες σε ταινίες, όπως η τριλογία "Look who's talking", αλλά δεν ξαναέδωσε ποτέ τόσο έντονη δραματική ερμηνεία, περιοριζόμενη (κυρίως) σε κωμικούς ρόλους...\nΜου τα θύμισες όλα αυτά και τώρα θέλω να ξαναδώ τη σειρά!!\nΆρα, τέσσερεις οι φορές στο σύνολο! Εγώ θυμόμουν μόνο τις δύο τελευταίες! #) Είναι, πράγματι, πολύ όμορφη η ιστορία με το χαρτονόμισμα - πιστεύω να υπήρχε στα βιβλία και να μην προστέθηκε από τους σεναριογράφους της σειράς;\nΠώς τα ξέχασα τα ονόματα; #)\nΕπίσης, τώρα που ανέφερες την Μάντλεν, θυμήθηκα τις πολύ "δυνατές" σκηνές που έχει η Lesley-Anne Down στην 1η σεζόν με τον (τότε σύζυγό της στη σειρά) Τζάστιν, David Carradine. Είναι απίστευτο πόσο πειστικός είναι ο David Carradine στο ρόλο του κακού, ζηλιάρη συζύγου και πόσο πολύ βασανίζει τη σύζυγό του. Από τις σκηνές της σειράς που είχαν μείνει πιο έντονα στην μνήμη μου ως παιδί...\nretrofan, για άλλη μια φορά, σε ευχαριστούμε πολύ!\nΤελευταία επεξεργασία από έναν συντονιστή: 26 Δεκ 2011\nΓια την Βιρτζίλια και την Άστον έχεις τόσο δίκιο! Ιδίως η πρώτη, στις πάμπολλες δραματικές της σκηνές, δίνει πραγματικά ρεσιτάλ ερμηνείας. Θυμάμαι πόση εντύπωση μου είχε κάνει η σκηνή όπου επιστρέφει στο πατρικό της μετά τον θάνατο του Γκρέιντι. Πεινασμένη, ρακένδυτη, άρρωστη, σέρνεται μέχρι την εξώπορτα όπου τη βλέπει μία Κονστάνς σε προχωρημένη εγκυμοσύνη. Κι όσο η Κονστάνς αντιδικεί με την κακιασμένη συννυφάδα Ιζαμπέλ αν θα τη δεχτούν ή όχι στο σπίτι, η Κίρστι Άλει, τρέμει στο πλευρό της χωρίς να μιλάει και βγάζει με όλο της το σώμα, μέχρι και με τα βλέφαρα που κινούνται σπασμωδικά, τη σωματική και ψυχική κατάρρευση.\nΝομίζω πως τα κιλά που πήρε αυτή η πανέμορφη ηθοποιός, της στέρησε πολλούς ρόλους που θα μπορούσε να έχει αναδείξει το ταλέντο της. Δυστυχώς το Χόλιγουντ δεν συγχωρεί τη γερή όρεξη των ηθοποιών\nΕύφημο μνεία όμως και στην Τζέην Φράνσις στον ρόλο της Μπρετ. Κάτι που θα μπορούσε να έχει βγάλει εντελώς γλυκανάλατα (η Μπρετ είναι το αιωνίως καλό κορίτσι), κατάφερε να το εξελίξει και να δείξει τη μεταμόρφωση αυτής της αφελούς κοπελίτσας σε μια γυναίκα που θα παλέψει για την οικογένειά της σε εξαιρετικά δύσκολες συνθήκες (μαγκιά των σεναριογράφων η ανάπτυξη του συγκεκριμένου χαρακτήρα καθώς στο βιβλίο η Μπρετ μένει, καθ' όλη τη διάρκεια του πολέμου, στον βορρά, στο σπίτι των Χάζαρντς).\nΚι εδώ έρχομαι να πω πόσο οι σεναριογράφοι της σειράς έκαναν ε-ξαι-ρε-τι-κή δουλειά, πάνω σ' ένα βιβλίο που προσωπικά δεν μ' ενθουσίασε. Π.χ. το εύρημα με το χαρτονόμισμα που δεν υπήρχε. Μετά η δίκαιη εξαφάνιση του μεγάλου αδελφού Μέην, του Κούπερ και της φαμίλιας του που καμία σχέση δεν είχαν με την υπόλοιπη πλοκή. Το κομμένο χέρι του Όρυ (πιο δύσκολα διαχειρίσιμο) που έγινε αναπηρία στο πόδι και που δεν στέρησε τίποτα από τη γοητεία του :flower: (ακόμα έχω την υποψία ότι ο Δόκτωρ Χάουζ ξεπατίκωσε το μπαστούνι και το κούτσεμα από τον Όρυ Μέην ). Η κάθοδος της Μπρετ και της Σεμίραμις στον Νότο. Το ότι τα παιδιά των Χάζαρντς απουσιάζουν σχεδόν (η Ιζαμπέλ με τον Στάνλει δεν έχουν και η Κόνστανς με τον Τζωρτζ αποκτούν την κόρη τους στο τέλος του 1ου κύκλου, γλιτώνοντας έτσι τις περιπλοκές με τα πιτσιρίκια). Και βέβαια την απάλειψη του άδικου και άκαιρου σκοτωμού του Όρυ που θα μας στερούσε αυτό το τόσο δυνατό τέλος της σειράς.\nΝαι, είναι πολύ ωραία σκηνή αυτή!! Και μετά, κατεβαίνοντας τη σκάλα, ανοίγει η τσάντα της και πέφτουν όλα τα κλεμμένα από το πατρικό της σπίτι ασημικά. Και εκεί φαίνεται (για άλλη μια φορά) η ανωτερότητα του χαρακτήρα της Κόνστανς, η οποία (αφού έχει δώσει τη "μάχη" της προηγουμένως με την "κακιασμένη συννυφάδα Ιζαμπέλ" (καλά την χαρακτηρίζεις!) για να την υπερασπιστεί) την βοηθάει να μαζέψει τα πράγματα και την οδηγεί έξω.\nΗ σκηνή αυτή (μαζί με άλλες υπέρoχες σκηνές της σειράς) στο 4.19:\nΕπίσης, στο 7.58, ένα μικρό δείγμα της ερμηνείας της Terri Garber ως Ashton: διπρόσωπη, προσποιούμενη την "αβοήθητη" όταν "τα βρίσκει σκούρα" και βγάζοντας τον πραγματικό της εαυτό όταν οι άλλοι την παίρνουν χαμπάρι. Και οι εναλλαγές στο προσωπείο της γίνονται σε κλάσματα δευτερολέπτων...\nΕύφημο μνεία όμως και στην Τζέην Φράνσις στον ρόλο της Μπρετ. Κάτι που θα μπορούσε να έχει βγάλει εντελώς γλυκανάλατα (η Μπρετ είναι το αιωνίως καλό κορίτσι), κατάφερε να το εξελίξει και να δείξει τη μεταμόρφωση αυτής της αφελούς κοπελίτσας σε μια γυναίκα που θα παλέψει για την οικογένειά της σε εξαιρετικά δύσκολες συνθήκες\nΈχεις δίκιο. Η επόμενη σκηνή είναι μια πολύ "δυνατή" σκηνή μεταξύ των δύο αδερφών και είναι (νομίζω) η πρώτη φορά που η Μπρετ, αφού πλέον η ελευθερία του συζύγου της απειλείται από την Άστον, σηκώνει το ανάστημά της απέναντι στην κακιασμένη αδερφή της! Μία από τις αγαπημένες μου σκηνές! Και στη συνέχεια, βλέπουμε την κακιασμένη Άστον να φεύγει από το Μοντ Ρόαγιαλ με όλα τα πλούτη που έχει αποκτήσει με τις παράνομες δουλείες της με τον σύζυγό της, αφήνοντας πίσω την φτωχή (πλέον), αλλά τίμια αδερφή της στο πατρικό σπίτι της οικογένειας:


Ο σκηνοθέτης του Joker απαντά στις αντιδράσεις περί υπερβολικής βίας - Unboxholics.com\nΟ σκηνοθέτης του Joker απαντά στις αντιδράσεις περί υπερβολικής βίας\nΗ Warner Bros. στηρίζει τον δημιουργό\nΤις τελευταίες μέρες έχει ξεσπάσει ένα αρνητικό κλίμα για το άκρως αναμενόμενο Joker σχετικά με την υπερβολική βία που απεικονίζεται στην ταινία. Σε μια πρόσφατη συνέντευξή του σκηνοθέτη Todd Phillips στο Associated Press μίλησε για αυτό το θέμα και γιατί ο κόσμος φοβάται να πάει να το δει.\nΗ απάντησή του Phillips είχε ως βάση το περιστατικό του 2012 στο Aurora του Colorado όταν ένας άνδρας άνοιξε ξαφνικά πυρ κατά την προβολή του The Dark Knight Rises. Τόνισε ότι λανθασμένα είχε ειπωθεί τότε πως ο ένοπλος άνδρας είχε ντυθεί ως Joker για να διαπράξει αυτό το έγκλημα.\nΑυτά είναι τα όσα δήλωσε χαρακτηριστικά:\nΠιστεύω πως το περισταστικό της Aurora ήταν μια φρικτή, φρικτή κατάσταση αλλά ακόμη και αυτό δεν είναι κάτι που ρίχνεις το φταίξιμο στην ταινία. Ειλικρινά, εάν το ψάξετε λίγο παραπάνω θα βρείτε πως ο ένοπλος δεν μπήκε ντυμένος ως Joker. Είχε λανθασμένα ειπωθεί αυτό. Τα μαλλιά του ήταν βαμμένα κόκκινα και είχε πάθει νευρικό κλονισμό. Σίγουρα είναι τρομακτικό το όλο γεγονός αλλά δεν σχετίζεται με όλο αυτό, πέραν του ότι συνέβη μέσα σε μια κινηματογραφική αίθουσα. Η ταινία διαδραματίζεται σε έναν φανταστικό κόσμο. Μπορεί να έχει επιπτώσεις στον πραγματικό κόσμο, να σχηματίσει απόψεις αλλά είναι ένας φανταστικός χαρακτήρας που υπάρχει εδώ και πάνω από 80 χρόνια.\nΑυτό που με ενοχλεί περισσότερο είναι αυτό το τοξικό στερεότυπο του λευκού άνδρα που λένε "Μόλις είδα το John Wick 3. Είναι ένας λευκός άνδρας που σκοτώνει 300 άτομα και όλοι γελάνει και ζητωκραυγάζουν". Γιατί αυτή η ταινία βρίσκεται σε διαφορετικά στάνταρ; Ειλικρινά δεν βγάζει κανένα νόημα για μένα.\nΗ Warner Bros. υποστήριξε τον σκηνοθέτη και την στάση του για τις έντονες αντιδράσεις που ξέσπασαν ενάντια στην ταινία λέγοντας ότι "δεν παρουσιάζει τον χαρακτήρα του Joker ως ήρωα" ούτε η ταινία "υποστηρίζει επ ουδενί την πραγματική βία οποιασδήποτε μορφής."\nΤο JOKER θα κάνει πρεμιέρα στις 3 Οκτωβρίου στους ελληνικούς κινηματογράφους.\nTags: joker joker movie todd phillips joaquin phoenix warner bros pictures


Μεγάλη έκπληξη και νίκη για τα Βούναινα!\nΣάββατο 2 Νοεμβρίου 2013 18:49\nΤο μοναδικό παιχνίδι που διεξήχθη το Σάββατο το απόγευμα για την Α1 ΕΠΣΛ, ήταν αυτό ανάμεσα στα Βούναινα και τον Ατρόμητο Αγίων Αναργύρων στο γήπεδο του Ζαππείου. Το τελικό αποτέλεσμα σίγουρα αποτέλεσε μια μεγάλη έκπληξη, με τους γηπεδούχους να επικρατούν με σκορ 4-1 και να παίρνουν βαθιά βαθμολογική ανάσα για τον στόχο που έχουν από την αρχη της χρονιάς, που δεν είναι άλλος από την παραμονή τους στην κατηγορία.\nΑπό την άλλη η ομάδα των Αγίων Αναργύρων που έχει στόχο την άνοδο, βρέθηκε μακριά από το καλό της πρόσωπο και γνώρισε μια βαριά ήττα όπου και ήταν ένα δυνατό «χαστούκι» για την δύσκολη συνέχεια.\nΣτο καθαρά αγωνιστικό μέρος, οι γηπεδούχοι μπήκαν από το πρώτο λεπτό αποφασισμένοι για κάτι καλό και στο φινάλε δικαιώθηκαν. Με «όπλο» τους τη δύναμη «μπλόκαραν» τα δυνατά ατού των φιλοξενούμενων και έδειξαν πως θέλουν πολύ το θετικό αποτέλεσμα.\nΕκ του αποτελέσματος φάνηκε πως κόστισαν στους Αγίους Αναργύρους οι απουσίες του βασικού τερματοφύλακα Παυλόπουλου καθώς και του μεγάλου άτυχου Κουσιά που τραυματίστηκε σοβαρά και θα χάσει ένα μεγάλο μέρος της φετινής χρονιάς. Στο 13’ οι φιλοξενούμενοι πήρα προβάδισμα στο σκορ με ένα εξαιρετικό σουτ από πλάγια θέση του Τσινούδη (0-1).\nΟι γηπεδούχοι αντέδρασαν γρήγορα και στο 30’ έφεραν το ματς στα ίσα με τον Τσαπράζη Κ., μετά από ωραία ατομική ενέργεια και ιδανικό τελείωμα. Στην συνέχεια και μέχρι το φινάλε του πρώτου μέρους, οι φιλοξενούμενοι πίεσαν και δημιούργησαν κάποιες καλές φάσεις χωρίς αποτέλεσμα όμως.\nΣτο δεύτερο ημίχρονο οι γηπεδούχοι ανέβασαν στροφές και από την άλλη η ομάδα των Αγίων Αναργύρων έδειχνε πως δεν μπορούσε να σταθεί καλά μέσα στον αγωνιστικό χώρο.\nΗ ολική ανατροπή ήρθε στο 61’ με τον Τσαπράζη Σ. με σουτ λίγο έξω από την περιοχή. Στο 78’ ο Παπακώστας από κοντά έκανε το 3-1 (είχε προηγηθεί δυνατό φάουλ του Τσαπράζη Σ. και ασθενή απόκρουση του τερματοφύλακα Φούντα Τ.). Το… κερασάκι στην τούρτα για τα Βούναινα ήρθε στο 90’ με το πλασέ του Τικταπανίδη να καταλήγει στα δίχτυα των Αγίων Αναργύρων.\nΒούναινα: Καραποστόλης, Κουτσανίκας, Ακρίβος, Παπακώστας, Ευαγγέλου (90’ Κουτσούμης), Τσιφλίζογλου, Σάλτας, Χατζής (60’ Τικταπανίδης), Τσαπράζης Σ., Μερτζανίδης, Τσαπράζης Κ. (88’ Αγγελόπουλος).\nΑτρόμητος Αγίων Αναργύρων: Φούντας Τ., Χατζηλιάδης, Ιλιάζι, Παναγιώτου (72’ Αντωνόπουλος), Ευαγγέλου (66’ Πλιάγκας), Σαλγκάμης, Βενέτης, Τσινούδης, Αμαλαριώτης, Τασιός (86’ Βίλλης), Φούντας Β.\nΔιαιτητική τριπλέτα: Αγγελούλης, Τσακνάκης, Νικολάου.


Η απολογία του Μίχου της Χρυσής Αυγής για την επίθεση στον κοινωνικό χώρο «Συνεργείο» | Novasports\nΗ απολογία του Μίχου της Χρυσής Αυγής για την επίθεση στον κοινωνικό χώρο «Συνεργείο»\n«Είναι δυνατόν να πήγαινα σε τέτοιο πέσιμο, μπροστά στην αστυνομία, χωρίς κράνος; Θα ήταν μεγάλη ηλιθιότητα από πλευράς μου να το κάνω».\nΔημοσίευση: 16/07/2019 - 16:08\nΣτο «κάδρο» της υπόθεσης της επίθεσης στον ελεύθερο κοινωνικό χώρο «Συνεργείο» στην Ηλιούπολη έβαλε ο πρώην βουλευτής της Χρυσής Αυγής Νίκος Μίχος, τον ευρωβουλευτή Ιωάννη Λαγό ο οποίος πρόσφατα ανεξαρτητοποιήθηκε από το κόμμα. Απολογούμενος ενώπιον του Τριμελούς Πλημμελειοδικείου της Αθήνας ο κατηγορούμενος πρώην βουλευτής αρνήθηκε πως ήταν μέλος του τάγματος εφόδου που «χτύπησε» το στέκι στις 10 Ιουλίου 2013.\n«Είναι δυνατόν να πήγαινα σε τέτοιο πέσιμο, μπροστά στην αστυνομία, χωρίς κράνος; Θα ήταν μεγάλη ηλιθιότητα από πλευράς μου να το κάνω» ανέφερε χαρακτηριστικά στην απολογία του ο κατηγορούμενος αρνούμενος κατηγορηματικά πως ήταν ένας από τους οργανωτές της μοτοπορείας στην οποία παραδέχτηκε πως συμμετείχε ως… καλεσμένος καθώς αδιάψευστος μάρτυρας είναι οι φωτογραφίες που τον έχουν απαθανατίσει.\n«Πήγαμε μια βολτίτσα και σηκωθήκαμε και φύγαμε. Μετά μάθαμε ότι κάποιοι γύρισαν και έγιναν επεισόδια» ισχυρίστηκε και πρόσθεσε: «Εγώ σταμάτησα 40 μέτρα έξω από το στέκι. Ούτε ήξερα ότι υπήρχε εκεί. Μετά βγήκα στον κεντρικό και έφυγα προς βόρεια. Είδα μηχανές να κατεβαίνουν προς τα κάτω αλλά δεν έδωσα σημασία. Δεν ξέρω ποιος ήταν ο σκοπός τους. Δεν υπήρχε περίπτωση να ξέρω ότι θα γίνει κάτι και να πάω εκεί. Ήμουν εκλεγμένος βουλευτής».\nΩστόσο, ο κατηγορούμενος είπε πως η οργάνωση της μοτοπορείας έγινε από την Τοπική Πειραιά και Νίκαιας συμπληρώνοντας ότι εκείνη την ημέρα συνάντησε τον Ιωάννη Λαγό, ο οποίος είναι επίσης κατηγορούμενος στην υπόθεση που έχει συσχετιστεί με την ογκωδέστατη δικογραφία που αφορά την εγκληματική οργάνωση. Όπως εξήγησε «επειδή υπήρχε μία ιεραρχία στη Χρυσή Αυγή δεν μπορούσα να μπω στα χωράφια άλλου. Δεν είχα καμιά δουλειά και ας ήμουν βουλευτής. Δεν μπορούσα να δώσω εντολή.\nΟι επαφές μου ήταν μετρημένες κρατούσα απόσταση. Άλλοι ήταν οι υπεύθυνοι εκεί» και συμπλήρωσε : «Πέρασε ο κύριος Λαγός και χαιρετηθήκαμε. Τίποτα άλλο. Ήταν μέσα στο αυτοκίνητο του». «Γίνεται να μην έχετε εικόνα ποιος ήταν υπεύθυνος;» ρωτήθηκε ο πρώην βουλευτής από την έδρα για να απαντήσει με νόημα: «Σας είπα ποιοι πέρασαν. Ήταν το αυτοκίνητο μπροστά. Είχε διοργανωθεί από τοπική Πειραιά και Νίκαιας». Όταν κλήθηκε να απαντήσει αν για τον ίδιο ήταν υποβιβασμός «να είστε βουλευτής και να έχετε ρόλο «γλάστρας» και απλά να σαν στείλουν να φανείτε;» είπε: «Δεν το ένιωσα έτσι.\nΔεν ήμουν στο κεντρικό συμβούλιο» για να συμπληρώσει λίγο αργότερα πως έχει στοχοποιηθεί. «Δεν έγινα βουλευτής για να κάνω μανούρες» ανέφερε και ισχυρίστηκε πως υπεύθυνος για την αρχική του άρνηση ότι βρισκόταν στην Ηλιούπολη εκείνη την ημέρα ήταν ο πρώην συνήγορος του και η Χρυσή Αυγή. «Ήταν η γραμμή του τότε δικηγόρου που είχε γραμμή κομματική και για αυτό τον άλλαξα. Γιατί δεν με άκουσε σε αυτά που του είπα. Δεν εκτελούσε τις εντολές μου.. Ήθελα να έρθω από την αρχή για να απολογηθώ. Μου έκρυψαν πράγματα για αυτή και την άλλη δίκη(…) Ήταν άτιμο να λένε ότι δεν ήμουν εκεί ενώ του είχα δώσει άλλη γραμμή...» τόνισε.\nΝωρίτερα, αρνήθηκαν τις κατηγορίες που τους αποδίδονται τρεις κατηγορούμενοι οι οποίοι φέρονται ως φυσικοί αυτουργοί της επίθεσης. Οι κατηγορούμενοι στις απολογίες τους ισχυρίστηκαν ότι βρίσκονταν σε άλλα σημεία της Αθήνας και απέδωσαν το γεγονός ότι μάρτυρες είχαν κρατήσει τα στοιχεία από τις μηχανές τους σε συμπτώσεις, λάθη και κλοπές πινακίδων.


Καλοκαίρι #not: Συγκίνηση για Μακαλιά - Γκουντάρα: «Με τέλειωσες...» (Video) | Gossip-tv.gr\nΚαλοκαίρι #not: Συγκίνηση για Μακαλιά - Γκουντάρα: «Με τέλειωσες...» (Video)\nΚαλοκαίρι #not: Ο Δημήτρης Μακαλιάς ήταν καλεσμένος στην εκπομπή του OPEN, αυτή την Τετάρτη (2/9).\nΜάλιστα, ο Γρηγόρης Γκουντάρας ανέφερε κάτι που προκάλεσε συγκίνηση.\nΟ Γρηγόρης Γκουντάρας λοιπόν ανέφερε:\n«Με τον Δημήτρη έχω περάσει καταπληκτικά, πάντα με συγκινούσε. Μάλλον το έζησα από κοντά ένα σκοτεινό, μαύρο, κακό κομμάτι στην ζωή σου. Κάθε πρώτη Οκτώβρη ποστάρεις τον αδερφό σου που τον έχασες από την ζωή εντελώς ξαφνικά και μου το είπες στην εκπομπή (Τι λέει;) και με... τελείωσες».\nΟ Δημήτρης Μακαλιάς τότε απάντησε:\n«Ναι το θυμάμαι ότι ήμασταν μαζί. Είναι ωραίο αυτά να τα θυμάσαι να τα επικοινωνείς και να μην τα κρατάμε μέσα μας. Θα σου πω κάτι που έκανα ανάρτηση πριν από λίγες μέρες, μ’ αρέσει πολύ να αγαπάμε το σκοτάδι μας, τις σκοτεινές μας μέρες. Το ότι βγαίνουμε στον φακό σε μία εκπομπή και πρέπει πάντα να γελάμε, δεν πρέπει.\nΜου αρέσει να δείχνουμε και την σκοτεινή μας πλευρά, να κλαίμε, να συγκινούμαστε, να λέμε πόσο έχουμε πονέσει και ζούμε μία πολύ δύσκολη περίοδο γιατί πολλοί άνθρωποι περνάνε ακραία δύσκολα αυτήν την στιγμή. Δεν είναι όλα ρόδινα με τόσα φώτα όσο ένα τηλεοπτικό στούντιο με σκηνικά. Άλλοι άνθρωποι δεν έχουν να μαγειρέψουν».


ΚΟΚΚΙΝΗ ΚΑΡΤΑ ΑΠΟ ΤΟΥΣ ΦΑΡΜΑΚΟΠΟΙΟΥΣ ΣΤΗΝ ΚΥΒΕΡΝΗΣΗ\nΠέμπτη, 08 Μάιος 2014 13:54\n«Κόκκινη κάρτα» στην Κυβέρνηση βγάζουν οι φαρμακοποιοί, μετά τα επίσημα στοιχεία του Υπουργείου Οικονομικών, σύμφωνα με τα οποία αυξήθηκαν τα «φέσια» του δημοσίου προς τους ιδιώτες μέσα στο πρώτο τρίμηνο του 2014, παρά τις συνεχιζόμενες κυβερνητικές εξαγγελίες για την πλήρη εξόφληση τους.\nΜε συνεχόμενες ανακοινώσεις του ο Πανελλήνιος Φαρμακευτικός Σύλλογος έχει δημοσιοποιήσει τις οφειλές των ασφαλιστικών ταμείων που απορροφήθηκαν από τον ΕΟΠΥΥ προς τους φαρμακοποιούς.\nΠρόκειται για χρέη τα οποία χρονολογούνται από το 2010 και ανέρχονται σε 75.000.000 ευρώ , ποσό για το οποίο έχει ήδη καταβληθεί και ΦΠΑ και φόρος εισοδήματος!!!\nΣτους «κακοπληρωτές» του δημοσίου είναι κυρίως τα ασφαλιστικά ταμεία, ο ΕΟΠΥΥ και τα νοσοκομεία. Οι φαρμακοποιοί, που τόσο πολύ έχουν στοχοποιηθεί από την πολιτεία σα να φταίνε οι ίδιοι για τα δεινά της κοινωνίας, καταγγέλλουν την ανακόλουθη στάση της κυβέρνησης. Για πολλοστή φορά η πολιτεία δεν τηρεί τα όσα εξαγγέλει, δια στόματος του ίδιου του πρωθυπουργού Αντώνη Σαμαρά και σφίγγει ακόμη περισσότερο την θηλιά σε έναν κλάδο όπως είναι ο φαρμακευτικός, στερώντας του την ρευστότητα.\nΑυτή η ανάλγητη στάση θυμίζει τη σοφή ρήση «και την πίτα ολόκληρη και τον σκύλο χορτάτο». Είναι απαράδεκτο και υποτιμά τη νοημοσύνη των ελλήνων πολιτών και των φαρμακοποιών που αναζητούν με κάθε τρόπο ρευστότητα, να ανακοινώνεται από τις κυβερνητικές πηγές πλεόνασμα 820.000.000 ευρώ των ασφαλιστικών ταμείων, τονίζουν οι φαρμακοποιοί.\nΗ υπομονή των 12.000 φαρμακοποιών εξαντλήθηκε. Η καθημερινή αγωνία τους να προμηθεύονται τα φάρμακα των ασφαλισμένων ασθενών τα οποία τα δίνουν με πολύμηνη πίστωση, έχει μετατραπεί πλέον σε οργή, σε μια πολύ ευαίσθητη πολιτικά, χρονική περίοδο. Και αν η γραφειοκρατία - όπως επικαλούνται οι κυβερνητικές πηγές - είναι η τροχοπέδη στην αποπληρωμή των φαρμακοποιών, τότε προφανώς, οι εξαγγελίες για την καταπολέμηση της και για ανάπτυξη και στήριξη των μικρομεσαίων επιχειρήσεων, για μια ακόμη φορά αποδεικνύονται λόγια του αέρα χωρίς αντίκρισμα. Τα 1800 κατασχετήρια στα φαρμακεία που αυξάνουν διαρκώς, η υγειονομική κρίση που έχει ξεσπάσει, η μείωση της δημόσιας φαρμακευτικής δαπάνης σε επίπεδα απαράδεκτα για χώρα της Ευρωπαϊκής Ένωσης, δείχνουν προς την κυβέρνηση ότι η πολιτική της , δεν αποδίδει.\nΗ κυβέρνηση οφείλει να την αναθεωρήσει. Η κυβέρνηση οφείλει να εξοφλήσει τους φαρμακοποιούς.\nΗ κυβέρνηση οφείλει να αποπέμψει οποιεσδήποτε δήθεν πιέσεις της τρόικας, με το πρόσχημα του δήθεν ελεύθερου ανταγωνισμού, που θα βλάψουν τα φαρμακεία.\nΗ οικονομική εξόντωση των φαρμακείων, σημαίνει ένα κράτος χωρίς ουσιαστική φαρμακευτική περίθαλψη και εκατομμύρια ασφαλισμένων χωρίς τα φάρμακα τους.\nΟ Πανελλήνιος Φαρμακευτικός Σύλλογος ζητά την εξόφληση των ληξιπροθέσμων χρεών προς τα φαρμακεία. Ζητά δηλαδή το αυτονόητο από την ευνομούμενη πολιτεία, να υλοποιήσει τις υποσχέσεις της και να στηρίξει έστω και τώρα το φαρμακείο της γειτονιάς.


Λαϊκισμός, Μεσσιανισμός και εγκατάλειψη κάθε συλλλογικότητας... · Lectores et recitatores\nΛαϊκισμός, Μεσσιανισμός και εγκατάλειψη κάθε συλλλογικότητας…\nΜέντωρ / March 3, 2013\nΗ αδυναμία της σύγχρονης δημοκρατίας να ανταποκριθεί στις ανάγκες των πολιτών και τις ελπίδες τους για το μέλλον, έχει κινητοποιήσει παγκοσμίως σημαντικούς πολιτικούς στοχαστές, οι οποίοι προσπαθούν να εντοπίσουν τις ιστορικές αιτίες που υπονομεύουν την εμπιστοσύνη των πολιτών στο δημοκρατικό πολίτευμα. Αυτό προσπαθεί να κάνει κι ο Τοντορόφ στο νέο του βιβλίο, με τίτλο:«Οι εσωτερικοί εχθροί της δημοκρατίας». Διαβαζουμε, περισσότερα, στη βιβλιοπαρουσίαση του Αν. Βιστωνίτη στο σημερινό «Βήμα»: « Δεν είναι απαραίτητο να συμφωνεί κανείς με τον γνωστό γάλλο κοινωνιολόγο Τσβετάν Τοντορόφ ότι η δημοκρατία δεν κινδυνεύει από τους εξωτερικούς αλλά από τους εσωτερικούς εχθρούς της διαβάζοντας το βιβλίο του Οι εσωτερικοί εχθροί της δημοκρατίας. Ο ίδιος, άλλωστε, στο καταληκτικό κεφάλαιο «Το μέλλον της δημοκρατίας» συμπεραίνει ευλόγως ότι η Ιστορία δεν υπακούει σε αμετάβλητους κανόνες. Το κρίσιμο ζήτημα είναι ότι σήμερα αντιμετωπίζουμε τρεις, κυρίως, κινδύνους: τον μεσσιανισμό, τον υπερφιλελευθερισμό και τον λαϊκισμό. Και αυτοί αποτελούν τους τρεις άξονες του προβληματισμού του. Θα ξεκινήσω από τον τρίτο:\nΟ Τοντορόφ συνδέει τον λαϊκισμό με την ξενοφοβία, τη δημαγωγία και εκείνο που καταχρηστικώς αποκαλούμε «χαρισματική προσωπικότητα». Ο λαϊκιστής δεν είναι κατά βάθος δημοκράτης – κι ας αρκείται στη γνώμη της πλειοψηφίας, την οποία φυσικά προβάλλει στον καθρέφτη της στιγμής και στον ενδόμυχο φόβο των λιγότερο μορφωμένων πολιτών για το αύριο. Είναι στην ουσία συντηρητικός, ανεξαρτήτως της ρητορικής που επιστρατεύει. Ο ευρωπαϊκός λαϊκισμός, όπως εμφανίζεται σε δύο μεγάλες χώρες, τη Γερμανία και τη Γαλλία, συνδέεται κυρίως με τη νέα Δεξιά – αν και αυτό, θα έλεγε κάποιος, δεν είναι απολύτως σωστό. Δεν μπορεί όμως να αρνηθεί ότι ο λαϊκισμός – και κατά συνέπεια η ξενοφοβία – αναπτύσσεται εξαιτίας της «ασυγκράτητης αύξησης του ατομικισμού και της ανεξέλεγκτης επιτάχυνσης της παγκοσμιοποίησης», όπως γράφει ο Τοντορόφ. Είναι επομένως φαινόμενο αλληλένδετο και με τον υπεφιλελευθερισμό και με τον μεσσιανισμό.\nΟ Τοντορόφ όμως δίνει έμφαση και σε έναν τρίτο παράγοντα ερευνώντας τον ως φαινόμενο που παρουσιάζεται στη γεωπολιτική σφαίρα με ανησυχητική συχνότητα τις δύο τελευταίες δεκαετίες: ονομάζει τον παράγοντα αυτόν μεσσιανισμό και αναφέρεται στις στρατιωτικές επεμβάσεις των ξένων δυνάμεων στην Αφρική και στη Μέση Ανατολή αλλά και στην Ευρώπη (η περίπτωση της επέμβασης του ΝΑΤΟ στη Γιουγκοσλαβία). Επεμβάσεις φυσικά είχαμε πάντοτε στην ανθρώπινη Ιστορία και οι θεωρίες της ισχύος και της αντίστασης που έχουν διατυπωθεί είναι πολλές και ποικίλες. Τώρα όμως βρισκόμαστε μπροστά σε μια νέα πραγματικότητα: Αν παλαιότερα οι επεμβάσεις ήταν συνέπεια του Ψυχρού Πολέμου, σήμερα τα συμφέροντα που υποκρύπτουν και τα οποία είναι αποκλειστικά σχεδόν οικονομικής φύσεως χρειάζονται διαφορετική διατύπωση των προφάσεων.\nΤώρα οι επεμβάσεις πραγματοποιούνται εν ονόματι της δημοκρατίας και οι αρχιτέκτονές τους επιστρατεύουν τμήματα του λαού των χωρών όπου επεμβαίνουν. Η επιθυμία όμως για δημοκρατία δεν διοχετεύεται. Δεν υπάρχει δημοκρατία εισαγόμενη. Υπάρχουν μόνον επεμβάσεις στις οποίες η δημοκρατία λειτουργεί ως απλή πρόφαση. Οι μεγάλες δυνάμεις, όπως λέγαμε παλιά, αναλαμβάνουν έναν ρόλο που δεν τους τον ζήτησε κανείς: του μεσσία που θα επιβάλλει τη δημοκρατία, δηλαδή ένα πολιτικό σύστημα το οποίο ο μεσσίας πιστεύει πως μόνον εκείνος γνωρίζει από τι συνίσταται, πώς λειτουργεί και πώς πρέπει να εφαρμοστεί. Οι «υποδοχείς», επομένως, δεν έχουν παρά να υπακούσουν. Ολοι αγαπούν τη δημοκρατία. Ποιος δεν θέλει να είναι ελεύθερος, να λέει άφοβα τη γνώμη του και να προβαίνει μόνος του στις επιλογές της ζωής του δίνοντας λόγο για τις πράξεις του όχι μόνο στην κοινωνία αλλά και στη συνείδησή του; Αυτονόητη είναι η απάντηση: κανείς – αλλά ταυτοχρόνως κανείς δεν αγαπά τη «δημοκρατία των όπλων». Γι’ αυτό λοιπόν, κατά τον Τοντορόφ, όταν η δημοκρατία στις χώρες του Τρίτου Κόσμου είναι εισαγόμενη, λειτουργεί ως ιδεολογική φενάκη. Κατά συνέπεια ο γενικός πληθυσμός αυτών των χωρών μπορεί εύκολα να στραφεί εναντίον της. Ο φονταμενταλισμός, επομένως, είναι σε μεγάλο βαθμό συνέπεια του μεσσιανισμού. Αυτά είναι σε γενικές γραμμές τα όσα συμπεραίνει ο Τοντορόφ αναφερόμενος και στη λεγόμενη «Αραβική Ανοιξη»…\nΔείτε και την ενδιαφέρουσα διάλεξή του για την «υπεράσπιση του διαφωτισμού»:\nMarch 3, 2013 in Αναζητώντας «περικείμενα». Tags: Todorov, δημοκρατία, λαϊκισμός, μεσσιανισμός, Πολιτική\n← Ο ποιητικός μύθος της Ελένης\nΟ μήνας της Ποίησης. Ποιητής 1ος: Μίλτος Σαχτούρης. →


Μαΐου 2009 – Λ α β ύ ρ ι ν θ ο ς\nΜαΐου 5, 2009 Μαΐου 5, 2009 ~ admin\t~ 6 Σχόλια\nΜετά από μήνες απουσίας επιστρέφω στην blog οσφαιρα!!!\nΗ αλήθεια είναι ότι η απουσία δεν ήταν σκόπιμη , απλά προέκυψε λόγω συνθηκών.\nΆλλωστε υπάρχει το ρητό που λέει «μια φορά blogger για πάντα blogger”.\nΕπιστρέφω με (από) την Βαρκελώνη…\n5 ημέρες στην Βαρκελώνη!\nΜια ξεχωριστή πόλη , ζωντανός μύθος!\nΗ πόλη της Καταλονίας…. που δεν έχει και τόσο πολύ σχέση με την Ισπανία.\nΔεν φιλοδοξώ να γράψω ένα τουριστικό οδηγό με τα αξιοθέατα της πόλης.\nΓια μένα αξία έχει αυτό που μου άφησε η πόλη.\nΈλεγα σήμερα στη φίλη μου την Αγγελική Ζ. ότι η Βαρκελώνη είναι σαν πόρνη… με την καλή έννοια.\nΚαι εξηγώ για να μην υπάρξουν παρεξηγήσεις:\nΗ πόλη είναι υπερβολικά ωραία , αξιοθέατα και εκδηλώσεις , χιλιάδες κόσμου , καθαριότητα και καλοσυνάτοι άνθρωποι (αν και δεν μιλάνε αγγλικά…ούτε ισπανικά… μιλάνε τη γλώσσα της Καταλονίας…)\nΟι άνθρωποι έχουν βιομηχανοποίηση τόσο πολύ τον τουρισμό… που έλεος!!! Έχουν καταφέρει να βάλουν είσοδο και σε εκκλησίες!!! Σαν μια πόρνη που λες είναι υπέροχη , κούκλα αλλά δεν θα την ερωτευτείς. Έτσι και η Βαρκελώνη ωραία και υπέροχη αλλά δεν είναι ο προορισμός που θα ερωτευτείς.\nΜια πόλη με αριστερή παράδοση , με καλλιτέχνες του δρόμου.\nΌμως όλο καταλήγουν να υπακούουν στο τουριστικό πρότυπο.\nΗ ζωή στη Βαρκελώνη είναι πιο φθηνή σε βασικά είδη τροφίμων (σε σχέση με την Ελλάδα) καθώς και σε πολλούς τομείς της ψυχαγωγίας. Παράξενο είναι μόνο η τιμή του εμφιαλωμένου νερού… 330 ml κοστίζουν 1,50 € !!!\nΤο φαγητό υπέροχο , η παέλια φαγητό της Πέμπτης . Φασόλια με λουκάνικο εθνικό φαγητό της Καταλονίας και σπανάκι και κρέας συνοδεία με σταφίδες και κουκουνάρι είναι άλλο ένα αγαπημένο φαγητό . Ασφαλώς και σε κάθε χώρο εστίασης κυριαρχούν τα τάπας (μικρή μεζέδες σε ξυλάκια που αποτελούν το μεσημεριανό πρόχειρο φαγητό).\nΕξαιρετικές και οι τοπικές μπύρες , η σαμπάνια που έχουν (την ονομάζουν κάβα) και ασφαλώς και η σαγκρια.\nΛατρεία σε όλη την περιοχή η Μπαρτσελόνα. Πρώτη φορά μια ομάδα έχει ενσωματωθεί τόσο πολύ στην τοπική κοινωνία….\nΓια την αρχιτεκτονική και τον Γκαουντί ανατρέξτε σε τουριστικούς οδηγούς. Για μένα αυτός ο άνθρωπος είναι σύμβολο: ενσωμάτωσε την ομορφιά της φύσης στην αρχιτεκτονική!!!! Μεγαλείο μυαλού και ψυχής…\nΚαι το πνεύμα Dali και Picasso να συμπληρώενι τη μαγεία…


Το Μηχανογραφικό Δελτίο συμπληρώνεται και κατατίθεται ηλεκτρονικά στην ιστοσελίδα του Υπουργείου Παιδείας.\nΠριν καταθέσει το Μηχανογραφικό Δελτίο, ο υποψήφιος πρέπει να έχει προμηθευτεί από το Σχολείο του ένα όνομα χρήστη (user name) και ένα μοναδικό κωδικό (password). Ως user name ορίζεται ο Κωδικός Εξετάσεων, όπως αυτός έχει αποδοθεί στο μαθητή από το Σχολείο του.\nη Σχολική Μονάδα του υποψηφίου είναι υπεύθυνη για την υποστήριξη της διαδικασίας δημιουργίας κωδικών ασφαλείας των υποψηφίων ώστε οι υποψήφιοι να μπορούν να υποβάλλουν / τροποποιήσουν / οριστικοποιήσουν τα Μηχανογραφικά τους Δελτία. Επίσης, το Σχολείο μπορεί να παρέχει στους υποψηφίους τη δυνατότητα τεχνικής υποστήριξης για την κατάθεση του Ηλεκτρονικού Μηχανογραφικού Δελτίου.\nΟι υποψήφιοι είναι υπεύθυνοι για την οριστικοποίηση του Μηχανογραφικού τους Δελτίου, αφού έχουν πρώτα δημιουργήσει Κωδικό Ασφαλείας στη Σχολική τους Μονάδα. Πρωτού οριστικοποιήσουν του Μηχανογραφικό τους Δελτίο, έχουν δικαίωμα να το τροποποιήσουν όσες φορές το επιθυμούν.\ne-Μηχανογραφικό βήμα - βήμα\nΚάθε υποψήφιος χρησιμοποιεί τον Κωδικό Εξετάσεων που του έχει δοθεί για να μπεί στο Σύστημα του Ηλεκτρονικού Μηχανογραφικού.\nΤο Σύστημα του παρέχει οδηγίες καθώς και επισκόπηση όλων των Σχολών που μπορεί να δηλώσει. Ο υποψήφιος έχει το δικαίωμα να κάνει όσους συνδυασμούς επιθυμεί.\nΑφού ο υποψήφιος τελειώσει τη δήλωση προτιμήσεων Σχολών, το Σύστημα του επιβεβαιώνει την καταχώρησή του με ένα Κωδικό του Δελτίου που συμπλήρωσε. Αν δεν οριστικοποιήσει τις επιλογές του, ο υποψήφιος έχει δικαίωμα να μπεί όσες φορές επιθυμεί προκειμένου να τροποποιήσει / οριστικοποιήσει το Μηχανογραφικό του.\nΓια κάθε Μηχανογραφικό Δελτίο (έπειτα από τροποποίηση), το Σύστημα θα δίνει στον υποψήφιο και διαφορετικό ξεχωριστό κωδικό.\nΓια την οριστικοποίηση του Μηχανογραφικού Δελτίου, ο υποψήφιος θα επιλέξει ένα από τα Δελτία που έχει προηγουμένως υποβάλει / τροποποιήσει. Για τη διασφάλιση της διαδικασίας, προτείνεται να οριστικοποιήσει το Μηχανογραφικό στη Σχολική του Μονάδα όπου ο Διευθυντής του Σχολείου θα τον βοηθήσει στη διαδικασία.\nΜετά το πέρας της οριστικοποίησης ΚΑΜΙΑ αλλαγή δεν είναι επιτρεπτή. Για το λόγο αυτό, ο υποψήφιος πρέπει προηγουμένως να σιγουρευτεί για τις τελικές επιλογές του.\nΤο τελικό Μηχανογραφικό Δελτίο που έχει υποβληθεί με την οριστικοποίηση καταχωρίζεται ηλεκτρονικά στην Κεντρική Υπηρεσία του Υπουργείου Παιδείας. Τα προηγούμενα Μηχανογραφικά Δελτία που είχαν τροποποιηθεί καταργούνται από την ηλεκτρονική βάση και δεν ισχύει παρά μόνο το τελευταίο, αυτό της οριστικοποίησης.


Πάμε παράσταση. Απόψε 12/06 στο Δημαρχείο Κηφισιάς - Polis 24 Polis 24\nΠάμε παράσταση. Απόψε 12/06 στο Δημαρχείο Κηφισιάς\nΙούνιος 12th, 2018 Featured, ΤΟΠΙΚΑ comments\nΤρίτη 12/06/2018 21,00\nH θεατρική ομάδα του ΠΕΑΠ Πεύκης-Λυκόβρυσης ανεβάζει την παράσταση “Πάμε Παράσταση!” βασισμένη στο θεατρικό έργο Play On του Ρικ Άμποτ για 1 μοναδική παραστάσεις την Τρίτη 12 Ιουνίου, στις 21:00, στο Δημαρχείο Κηφισιάς.\nNext article Σπουδαία ονόματα του τριάθλου και φέτος στο Nafplio Energy Triathlon\nPrevious article Το όνομα Μακεδονία ως πολιορκητικός κριός συρρίκνωσης της Ελλάδος. Γράφει ο Νίκος Αναγνωστάτος


POWERTECH Gaming case PT-902, full tempered glass, 4x Dual ring RGB fans (έως 12 δόσεις)\n94,09 € 117,35 € [-20%]\nΤο PT-902 διαθέτει προεγκατεστημένα 3 RGB LED fans στην πρόσοψη του και 1 RGB LED fan στο πίσω μέρος, στα οποία μπορείτε να αλλάξετε χρωματική απόχρωση μέσω του controller box που συμπεριλαμβάνεται στη συσκευασία.\nΣτο PT-902 μπορείτε να εγκαταστήσετε επιπλέον 2 fans στο επάνω μέρος και 3 fans στο power box, βελτιώνοντας την ψύξη και το airflow του συστήματος ακόμη περισσότερο.\nΤο μεταλλικό μέρος του case είναι σε μαύρο χρώμα και έχει διαστάσεις 405 x 205 x 480mm.\nΣτο επάνω μέρος βρίσκονται τα κουμπιά διαχείρισης και 4 θύρες USB.\nΔιαστάσεις: 405 x 205 x 480mm\nFront panel: 2x USB3.0, 2x USB2.0, HD Audio\nTempered glass: 4mm στο εμπρός, επάνω και στα 2 πλαϊνά μέρη


SL55 Safey παπούτσια - AIRTOX\nAIRTOX SL55 παπούτσι ασφαλείας\nΤο σεμινάριο AIRTOX SL55 παπούτσι ασφαλείας\nSL55 είναι το ολόπλευρο παπούτσι ασφαλείας που προσφέρει τα οφέλη από ανθεκτικό δέρμα nubuck σε συνδυασμό με αεριζόμενους χώρους για υψηλή αναπνοή, εξαιρετική άνεση και σύγχρονο σχεδιασμό. Το στυλ διαθέτει μεσαίες σόλες με AirtoxΤο σύστημα αέρα 3.0 που παρέχει υψηλό επίπεδο ευελιξίας και άνεσης.\nΤο στυλ διαθέτει μεσαίες σόλες με Airtox σύστημα αέρα 3.0, που παρέχει ένα ασυμβίβαστο επίπεδο ευελιξίας και άνεσης. Το πάνω μέρος είναι κατασκευασμένο από αναπνέει δέρμα nubuck σε συνδυασμό με ύφασμα PowerBreeze® τεχνολογία. Η εφαρμογή αυτού του στυλ είναι ανώτερη καθώς οι μηχανικοί μας έχουν καταφέρει να δημιουργήσουν μια φαρδιά, αθλητική εφαρμογή και τα παπούτσια ταιριάζουν σαν γάντι.\nΤο SL55 είναι εξοπλισμένο με το εύκολο on και off Airtox Pro έξυπνο σύστημα κορδονιών.\nSL55 είναι το ολόπλευρο παπούτσι ασφαλείας που προσφέρει τα οφέλη από ανθεκτικό δέρμα nubuck σε συνδυασμό με αεριζόμενους χώρους για υψηλή αναπνοή, εξαιρετική άνεση και σύγχρονο σχεδιασμό. Το στυλ...


Μπάλ Μασκέ | Θεία Λένα\n20 Φεβρουαρίου, 2008 Θεία Λένα\tΤετράδια ζωής\t15 Σχόλια\n15 σκέψεις σχετικά με το “Μπάλ Μασκέ”\n20 Φεβρουαρίου, 2008 στο 8:20 πμ\nΤότε οι Αποκριές σήμαιναν άλλα πράγματα: αφορμή για διασκέδαση όλου του κόσμου.\nΑλλη ζωή, διαφορετική.\nΣήμερα, αφορούν μονο τα παιδιά, άντε και τους έφηβους.\nΤυχερή είσαι που τα έζησες..\n20 Φεβρουαρίου, 2008 στο 1:39 μμ\nΣε ποιό χορό θα πάτε φέτος θεία;!\n20 Φεβρουαρίου, 2008 στο 2:22 μμ\nxaxa.. καταπληκτική ιστορία.. ε οι απόκριες διατηρούσαν τη διονυσιακή τους ατμόσφαιρά.. τώρα εχουμε ξενερώσει λίγο..:):)\n20 Φεβρουαρίου, 2008 στο 3:56 μμ\nΕκλεισα τα μάτια και ήμουν εκεί μαζι σας.\nΝα είστε καλά και να μας ταξιδεύετε πάντοτε. Τα φιλια μου και την καλημέρα μου!\n20 Φεβρουαρίου, 2008 στο 5:47 μμ\nΤί όμορφα χρόνια!….\n21 Φεβρουαρίου, 2008 στο 12:39 πμ\nΜου αρέσουν πολύ τα ταξίδια που μας πας και οι εικόνες που μας δίνεις.\n21 Φεβρουαρίου, 2008 στο 9:05 πμ\nΑχ βρε Θεία Λένα, γέλασα με την ψυχή μου με την περιγραφή σου.Τι του κανες του πεθερού βρε παιδί μου?Θα το θυμόταν χρόνια.Όλο τέτοια γίνοταν τότε.Αξέχαστα χρόνια ,αυθόρμητος ο κόσμος.Να σαι καλα.\n21 Φεβρουαρίου, 2008 στο 2:04 μμ\nΩραία χρόνια! Εμείς τα ξέρουμε μόνο από περιγραφές και ταινίες .Γελάσαμε πολύ με τα κατορθώματά σας .Και η πεθερά εκδηλώθηκε θα περίμενε πως και πως τις απόκριες!!όσο για τον πεθερό τι να πρωτοσχολιάσεις!! Πάντα τέτοια!!!\n21 Φεβρουαρίου, 2008 στο 11:51 μμ\nΟι απόκριες Θεία Λένα μου, αυτό είναι.\nΠαγανιστικές τελετές για τη γονιμότητα της γης.\n(Η επικράτηση της χριστιανικής θρησκείας και της ηθικής της, αλλά και οι οικονομικές συνθήκες που επικρατούν, τείνουν να τα εξαφανίσουν όλα αυτά κα να μείνουν πιτσιρικάδες καουμπόυδες και βραζιλιάνες πάνω σε άρματα).\nΠαραπέμπεις στο κείμενό σου, σε μερικά τραγούδια αποκριάτικα.\nΕίναι ακριβώς τραγούδια που έχουν πολύ παλιές ρίζες και τα τραγουδούσαν και τα χόρευαν αυτή την περίοδο για το λόγο που είπα.\n(Έχω δει, τους παππούδες μου να χορεύουν το «πώς το τρίβουν το πιπέρι»)\nΠροσέξτε πότε χρονικά γίνονται αυτές οι τελετές, και τι ακολουθεί μετά τις απόκριες και την Καθαρά (κάθαρση) Δευτέρα)\nΠάντως έκανα πολύ καλά που ανέβασες αυτό το σημείωμα, και βέβαια όπως πάντα το έκανες με πολύ ζωντανό τρόπο.\n21 Φεβρουαρίου, 2008 στο 11:52 μμ\nΠάντως έκανΕς πολύ καλά…\nΜα τι εγωκεντρικός τύπος έχω καταντήσει.. 🙂 🙂\n22 Φεβρουαρίου, 2008 στο 1:42 πμ\nσας χαιρετώ με αγάπη. Με αφορμή τις αναμνήσεις σας, που τόσο παραστατικά μοιραστήκατε μαζί μας, σας παραθέτω κι εγώ ένα κείμενο μέλους του ΚΑΠΗ μας που έγραψε για την εφημερίδα που εκδίδουμε. Αναμνήσεις, πολύτιμα κειμήλια, από μια άλλη εποχή που εμείς δεν τη ζήσαμε, αλλά πάντα απολαμβάνουμε να ακούμε να μας την εξιστορούν.\nΑπόκριες του 1945\nΈφτασε και η φετινή καρναβαλική περίοδος και μαζί οι μεγάλες γιορτές και παράτες που διοργανώνει κάθε χρόνο ο Δήμος μας για τις απόκριες. Ο σκοπός μας όμως δεν είναι να περιγράψουμε τον σύγχρονο τρόπο διασκέδασης και θεάματος, αλλά να φέρουμε στη μνήμη μας την παλιά αίγλη και τον αυθορμητισμό του Αθηναϊκού καρναβαλιού.\nΤο Αθηναϊκό καρναβάλι, παρά τα πενιχρά μέσα που διέθεταν τότε, ουδόλως υστερούσε σε κέφι, αυτοσχεδιασμούς, ξέφρενους χορούς και πρωτότυπες παρουσιάσεις παλαιών χαρακτηριστικών τύπων. Η εφευρετικότητα και η έμπνευση των απλών πολιτών ξεπερνούσε σε φαντασία τον πιο ευφάνταστο σκηνοθέτη θεατρικών έργων. Μια τέτοια προσωπική μου περιπέτεια, γύρω από τα αποκριάτικα γλέντια και εορταστικά δρώμενα της Παλιάς Αθήνας του 1945 θα σας περιγράψω.\nΑπόκριες, λοιπόν και τότε, μετά από μια μακρά στρατιωτική κατοχή και λίγες μέρες μετά από ένα καταστρεπτικό και θλιβερό ένοπλο κίνημα που έφερε τρομακτικές και επιζήμιες επιδράσεις στο σύνολο του Ελληνικού λαού. Όμως τα νιάτα είναι νιάτα. Δεν τα φοβίζει κανένα εμπόδιο και προσπαθούν να κερδίσουν το χαμένο χρόνο των τεσσάρων ετών της Κατοχής, που όχι μόνο δεν γλέντησαν όλα αυτά τα καταραμένα χρόνια, αλλά πείνασαν και στερήθηκαν τα πάντα.\nΠρωτοετής σπουδαστής, τότε, της Α.Σ.Ο.Ε. (Ανωτάτη Εμπορική τη λέγαμε τότε) με πενιχρό χαρτζιλίκι – ύστερα από οικονομίες αιματηρές ολόκληρου μηνός – και ντάμες τις αδελφές μας και ενίοτε τις πιο στενές πρώτες εξαδέλφες μας, που γνώριζαν επακριβώς την οικονομική μας κατάσταση και πάντα πρόθυμες να τσοντάρουν και αυτές στην λύση του οικονομικού, μια φιλική παρέα επτά νεαρών και ισάρίθμων κοριτσιών, αποφασίσαμε και βάλαμε πλώρη για την Πλάκα. Την τότε όμως Πλάκα που τα ταβερνεία προσέφεραν με φειδώ φασολάδα, φάβα και, σπανίως, το πανάκριβο τότε έδεσμα: μπακαλιάρο τηγανιτό με σκορδαλιά και με ποτό την αθάνατη πλακιώτικη ρετσίνα, με έξι δραχμές, η οκά παρακαλώ, όχι το κιλό.\nΘα κάνω μια παρένθεση να περιγράψω τα όρια και την εσωτερική δομή της τότε Πλάκας και των δυνατοτήτων των ταβερνείων της περιοχής που γνώριζαν επακριβώς την οικονομική κατάσταση της πλειοψηφίας των Αθηναίων και απέβλεπαν περισσότερο στην πώληση της ρετσίνας και όχι στα ταπεινά φαγητά που ήταν ακόμη (λίγους μήνες μετά την κατοχή) δυσεύρετα και οικονομικώς απλησίαστα.\nΗ περιοχή της Πλάκας τότε, κληρονόμησε τον τίτλο της πιο γλεντζέδικης περιοχής της Αθήνας, με αναρίθμητα κουτούκια ξεροσφυρικά, που πουλούσαν μόνο κρασί, αλλά και με διάφορα άλλα πιο εξελιγμένα οικονομικώς, που διέθεταν και μερικούς μεζέδες εποχής. Ακόμα και με μερικά αξιόλογα εστιατόρια, που προορίζοντο για τους εύπορους τότε Αθηναίους αλλά, κυρίως, για τους τότε πότες και γλεντζέδες ποιητές και λογοτέχνες της εποχής του μεσοπολέμου, από το 1922 μέχρι το 1940. Έκτοτε, η περιοχή της Πλάκας είναι γνωστή σαν περιοχή γλεντιού και ξεφαντώματος με αξιόλογα εστιατόρια, ταβέρνες και μπουάτ.\nΗ παρέα μας, λοιπόν, των νεαρών φοιτητών και φοιτητριών, προσπαθούσαμε να βρούμε λύση στο οικονομικό αδιέξοδο και να γλεντήσουμε τις απόκριες του 1945 με τα λιγοστά χρήματα που διαθέταμε. Κάποιος πρότεινε σαν λύση την Πλάκα, και φυσικά όλοι συμφωνήσαμε, αφού δεν είχαμε οικονομικές προϋποθέσεις για περισσότερον δαπανηρά κέντρα. Φτάσαμε πολύ γρήγορα στην περιοχή της Πλάκας και περιδιαβαίνοντας τα κέντρα προσπαθούσαμε να οσμισθούμε πιο θα είναι το φθηνότερο κατάστημα, αλλά που να διαθέτει και λίγη μουσική για χορό φυσικά. Τυχαίως βρεθήκαμε έξω από το Παλαιό Πανεπιστήμιο που, ερειπωμένο πλέον, είχε ενοικιασθεί από κάποιον επιχειρηματία που το μετέτρεψε σε μοντέρνα -κατά την άποψη του- ταβέρνα με μουσική από ένα σαραβαλιασμένο πικάπ παλαιού τύπου και δύο ηλικιωμένους κιθαρίστες που έπαιζαν και τραγουδούσαν από κατοχικά τραγούδια μέχρι και τα πλέον μοντέρνα της μεταπολεμικής εποχής.\nΜέχρι τότε δεν γνωρίζαμε τίποτε για το Παλαιό Πανεπιστήμιο και την ιστορία του. Πολύ αργότερα μάθαμε ότι κατασκευάσθηκε από τον Αρχιτέκτονα Πολεοδόμο ΚΛΕΑΝΘΗ, και αρχικώς χρησίμευε για κατοικία του. Μόνο μετά την εκδίωξη των Βαυαρών, το 1843, στέγασε το Πρώτο Πανεπιστήμιο της Χώρας, που περιελάμβανε μόνο τέσσαρες σχολές: τη Νομική, τη Θεολογική, τη Μαθηματική και τη Φιλοσοφική. Ερειπωμένο πλέον, όπως και όλα τα άλλα αξιόλογα οικοδομήματα της Πλάκας και λεηλατημένο από την κατοχή, εξετέλεσε και τον έσχατόν του προορισμό: Να διασκεδάσει τις νεώτερες γενιές των Αθηναίων. Η υποδομή όμως σαν κέντρο διασκεδάσεως απογοήτευε και τους πλέον υπομονετικούς πελάτες του.\nΜπαίνοντας μέσα όμως, διαπιστώσαμε ότι ήταν αυτό που ζητούσαμε. Δυο μεγάλες αίθουσες με τα τραπέζια και τις καρέκλες στην άκρη, για να δημιουργηθεί πίστα χορού στη μέση, και όλοι οι θαμώνες όρθιοι. Ο ταβερνιάρης είχε ξεπουλήσει όλα τα φτωχά μεζεδάκια του και πουλούσε μόνο κρασί πίσω από ένα πάγκο που έκρυβε την μουτζουρωμένη κουζίνα του. Χορός, ξεφάντωμα και τραγούδι στο ζενίθ, και συνήθως διαφορετικός σκοπός στην μια αίθουσα, από την άλλη την διπλανή. Πολλές φορές, κάποιος επαρχιώτης φοιτητής με πιο τρανταχτό πορτοφόλι, ψάρευε έξω από τον δρόμο κανένα ζευγάρι περαστικούς οργανοπαίκτες που έπαιζαν κλαρίνο και ταμπούρλο. Τους έφερνε μέσα και ξεσπάθωνε ο λεβέντης με τις φιγούρες και τα πηδήματα του τσάμικου. Το ίδιο βέβαια γινόταν και με τους νησιώτες, μόνο που αυτοί προτιμούσαν πίπιζα και λαγούτο για τον λικνιστό νησιώτικο μπάλο.\nΠριν προχωρήσω στην περιγραφή του υπόλοιπου γλεντιού, δηλώνω τώρα στην ηλικία των 80 ετών, ότι θα θυσίαζα μια ολόκληρη μηνιαία σύνταξη, για να βρεθώ πάλι σ’ ένα τέτοιο γλέντι αυθορμητισμού και πηγαίου κεφιού. Είναι βέβαιον ότι αυτό το νεανικό αποκριάτικο γλέντι μας, δεν θα μπορούσε να είναι τόσο απολαυστικό, αν δεν υπήρχαν όλα τα ευγενή στοιχεία που μας χαρακτήριζαν τότε: Ποιότητα συμπεριφοράς, ευγένεια προς το ασθενές φύλλο χωρίς πονηριά, χορός ξέφρενος με όλους τους κανόνες του σαβουάρ βιβρ, καλλιεργημένοι συνδαιτυμόνες που συμφωνούσαν σε όλα, ακόμα και απαγγελίες κλασσικών ποιημάτων.\nΜόλις πριν ένα χρόνο είχε πεθάνει ο μεγάλος Κωστής Παλαμάς, τον οποίο συνοδεύσαμε με τραγούδια μέχρι τον τάφο του, εμείς, η αδούλωτη νεολαία που ξεφεύγαμε στα στενά όταν μας κυνηγούσαν οι ένοπλοι Γερμανοί κατακτητές, δεδομένου ότι είχαν απαγορεύσει τις συγκεντρώσεις κατά την νεκρώσιμη πομπή στο Πρώτο νεκροταφείο. Αλλά εκείνο το βράδυ, όχι μόνο ποιήματα του Παλαμά, αλλά και σατυρικά ποιήματα του Γεωργίου Σουρή απαγγέλθηκαν καθώς και ευγενικά και όχι πρόστυχα ανέκδοτα.\nΤο επιστέγασμα, όμως, της βραδιάς ήταν ένας τύπος γύρω στα 60-70 με φράκο, ημίψηλο καπέλο, ξενικής καταγωγής, με πλούσιο μούσι, όλο ρεβεράντζες και υποκλίσεις στα κορίτσια που απάγγειλε Ελληνικά ποιήματα με πλούσια λεκτικά κόλπα αφήνοντας μας άναυδους στο τέλος. Μάθαμε αργότερα ότι καταγόταν από Βαυαρούς άρχοντες, ότι αγάπησε τον τόπο μας και απαρνήθηκε τους δικούς του. Παρέμεινε οριστικά στην Ελλάδα που αγαπούσε και ζούσε φτωχικά από μεταφράσεις Γερμανικών και Γαλλικών κειμένων.\nΚράτησα λίγους στίχους από την «κουτσομπόλα» του Γ. Σουρή, που απήγγειλε ο τύπος αυτός:\nΞέρω τα κρυφά εκείνου\nκαι αυτού του σαλονιού\nκαι του κάθε καπελίνου\nκαι του κάθε φουστανιού.\nΞέρω πράγματα πω-πω,\nπου ο καθένας θα τρομάξει,\nμα δεν θέλω να τα πω,\nο Θεός να με φυλάξει.\nΚατά τις πρωινές ώρες πλέον και εφ’ όσον οι συγκοινωνίες αργούσαν ακόμα για τα πρωινά δρομολόγια, ξεκίνησε ποδαράτο η παρέα μας από Πλάκα για Μοσχάτο, αλλά και οι φίλοι μας, άλλος για Κυψέλη, άλλος για Καισαριανή και άλλοι για Σεπόλια (αρχοντικές συνοικίες όλοι μας), σιγοτραγουδώντας Θεοδωράκη χαμηλόφωνα, γιατί μόλις προ ολίγων ημερών, είχαν απαγορευθεί τα τραγούδια του.\nΕυχαριστούμε για την φιλοξενία θεία Λένα. Πολλές ευχές για χαρούμενες απόκριες!\n22 Φεβρουαρίου, 2008 στο 7:50 μμ\n@Daisy και Θεία Λένα βέβαια.\nΣκέπτομαι πως όταν ένα κείμενο δημοσιεύεται αποκτά την δική του αυτονομία και λειτουργία.\nΑυτό αφορά τόσο εδώ στα μπλογκ όσο και σε εφημερίδες.\nΠαραθέτεις Daisy μου ένα κείμενο, που επιγράφεται Απόκριες του 1945, το οποίο όμως είναι τουλάχιστον προβληματικό.\nΑν κάποιος το διαβάσει αυτόνομα, μπορεί να καταληφθεί από νοσταλγία, όμως, αν δεν γνωρίζει καταστάσεις -και οι σημερινοί τριανταπεντάρηδες και κάτω πώς να τις γνωρίζουν, σίγουρα θα παραπληροφορηθεί!!\nΑπόκριες του 45.\nΔηλαδή περίπου Φλεβάρης του 45. Δηλαδή τρεις μήνες αφού έχουν γίνει τα Δεκεμβριανά( το 1944). Δεν είναι λίγο δύσκολο να διασκεδάζει έτσι η Αθήνα, ενώ μαίνεται ο εμφύλιος;\nΔεκέμβρης τους 45 στην Πλάκα που μοιάζει να είναι κέντρο της διανόησης της εποχής. Μήπως ο συγγραφέας τα έχει μπλέξει με τα Εξάρχεια και τη Νεάπολη;\nΆκουγαν μουσική από το πικάπ.\nΓραμμόφωνο με πλάκες μπορεί (αν και αμφίβολο κι αυτό) πικάπ πάντως αδύνατον γιατί τα ηλεκτρόφωνα (έτσι ήταν το αρχικό όνομα των πικ απ) εμφανίζονται περίπου στις αρχές της δεκαετίας του 1950.\nΓια να φτάσουμε στην απαγόρευση του .. Θεοδωράκη.\nΟ Μίκης Θεοδωράκης έγινε ευρέως γνωστός στις αρχές της δεκαετίας του 60, ενώ τα τραγούδια του, απαγορεύτηκαν επίσημα από τη χούντα (κάπου 25 χρόνια μετά από την περιγραφόμενη απόκρια)\nΣκέφτομαι λοιπόν ότι με τόσες πληροφορίες που μας κατακλύζουν, αλλά και με τέτοια έλλειψη ελέγχου της ροής των πληροφοριών, το μόνο που μπορεί να συμβεί στο μέλλον είναι να χάσουμε κάθε επαφή με την πραγματικότητα.\nΣυγνώμη Θεία Λένα που έγραψα εδώ όλα αυτά, αλλά καλό θα ήταν να υπάρχουν αυτές οι επισημάνσεις κάτω από ένα κείμενο που περιέχει τέτοιες λάθος πληροφορίες…\n22 Φεβρουαρίου, 2008 στο 9:57 μμ\nΣωτήρη, τυχερό σε ονομάζω που θυμάσαι τον παπού σου να τραγουδάει τα τραγούδια της Αποκριάς. Και εμείς τα τραγουδάγαμε και πολλά άλλα που δεν τα καλοθυμάμαι,όλα όμως ήταν όλο βρωμόλογα. Παίζαμε και κάτι παιχνίδια, κάτι σαν μακριά γαιδούρα μόνο που είμασταν άντρες γυναίκες μαζί και τραβάγαμε και οι μέν πειράζανε τους δέ, κάνανε και χειρονομίες. Γιατί οι άνθρωποι τότε δεν είχαν ελευθερία όπως τώρα και οι Αποκριές σήμαιναν να πιάνουν το όνειρο. Ολα επιτρέποντο. Ειδωλολατρικές γιορτές όπως σωστά ανέφερες.\nΜιρελα, έχεις απόλυτο δίκιο, τώρα είναι γιορτή μόνο για τα παιδάκια. Εν τούτοις κάποιοι Δήμοι προσπαθούν να κρατήσουν λίγο τα έθιμα του παρελθόντος.\nΧελωνα, ήταν άλλα τα ήθη τότε, οι άνθρωποι πιο σεμνότυφοι, πιο μαζεμένοι και οι Αποκριές τους έβγαζε μία ελευθεριότητα. Ο πεθερός ήταν πολυ μουρντάρης, δεν είχε αφήσει κορίτσι για κορίτσι απείραχτο και η πεθερά λέγανε ότι τον καταχέριζε πότε-πότε. Ιστορίες για αγρίους ακούγαμε τότε με πάρα πολύ γέλιο. Ετσι όταν έγιναν αυτά που έγιναν στο πάρτυ, ήταν αναμενόμενα, καταλαβαίνεις τι θέλω να πώ έτσι δεν είναι; Εάν δεν τον βούταγα εγώ (έστω και άθελά μου) θα τον βούταγε μιά άλλη και αυτός μετά κάποια θα κανόνιζε στα παρασκήνια. Τις Αποκριές πολλά επιτρέπονταν.\nhypatia, NIOBH, Zoyzoyna, Koulpa όμορφα χρόνια τότε, αλλιώτικα. Χαίρομαι που σας ταξίδεψα\nAn-lu, μας έχουν καλέσει την τελευταία Κυριακή της Αποκριάς σε ένα φιλικό σπίτι, τώρα ράβω κρυφά απο τα παιδιά τα κοστούμια μας, ο Β θα ντυθεί Ζαχόπουλος, τίποτα το ιδιαίτερο, θα του βάλουμε στο παντελόνι ένα μαξιλαράκι γιατί είναι αδύνατος, εγώ Τσέκου, θα βάλω ένα μαύρο ντόμινο και απο πάνω φτιάχνω απλικέ ένα γυναικείο σώμα γυμνό αλλά με φύλλο συκής και θα έχω μαζί μου ένα κουτί μεσα στο οποίο θα βάλω καμμιά δεκαριά πίπες, άλλες ξύλινες, άλλες πλαστικές να τις μοιράζω..θα με σκοτώσουν τα παιδιά αμα μάθουν τι ετοιμάζω. Α΅! θα βάλω και μία ξανθιά περούκα.\nMarilena, δυστυχώς τα παλιά έθιμα σβήνουν σιγά-σιγά μόνο για τα παιδιά σημαίνουν κάτι οι αποκριές.\n22 Φεβρουαρίου, 2008 στο 10:12 μμ\nΣωτήρη, με πρόλαβες. Ημουνα έτοιμη να απαντήσω στη Daisy. Παραθέτει μία Αθήνα που εγώ δεν έζησα. Μία πιο ξέγνοιαστη αν θέλεις νότα. Ισως οι διαννούμενοι της άρτι απελευθερωμένης πόλης, έτσι να έκαναν. Ευχαριστώ για τις διορθώσεις-υποδείξεις, έτσι οι νεώτεροι θα αποκτήσουν μία σφαιρική εικόνα της εποχής.\nΟσο για μένα, δεν έχω την παραμικρή άποψη για τα των Αθηνών απο το 1942 έως το 1949.\nΓεννήθηκα το 1927, την Κατοχή τη θυμάμαι σαν μία περίοδο μαυρίλας. Τραυματίσθηκε ο μπαμπάς μου πολύ νωρίς και γύρισε πίσω σαν ανάπηρος πολέμου, έχασε το μάτι του και παραμορφώθηκε κιόλας. Θυμάμαι όμως τους Γερμανούς να ζητάνε τα όπλα του σπιτιού και τα ραδιόφωνα και τη μάνα να κρύβει κάτι κειμήλια απο παλιά, κάτω απο τα πατώματα, μαζί με το πολύτιμο ραδιόφωνό μας. Φύγαμε απο το σπίτι μας και πήγαμε στο χωριό του πεθερού μου για να μη πεθάνουμε της πείνας, εκεί η μάνα καλλιεργούσε το χωράφι μαζί με τη πεθερά και εμείς κάναμε ότι μπορούσαμε..μετά ήρθαν οι αντάρτες κυνηγούσαν τον πατέρα μου εμείς τον κρύβαμε, έσυραν τον πατέρα μιάς κοπελλιάς που έμενε δίπλα, μπροστά μας τον τουφέκισαν..τρομερές αναμνήσεις βίας και απελπισίας έχω ζήσει. Τοτε έμαθα να φοβάμαι τα πολιτικά και να αποφεύγω τους πολιτικάντηδες. Δεν ξέρω αν το 1945 γιόρτασε καρναβάλι η Αθήνα. Εμείς είμασταν στο χωριό. Γυρίσαμε σπίτι μας το 1949 και το βρήκαμε μισογκρεμισμένο απο όλμο. Αλλες δυσκολίες και εκεί. Αρχίσαμε να ζούμε κανονικά σαν άνθρωποι αρκετά χρόνια αργότερα, αφού παντρεύτηκα.\nΕπίσης να πώ ότι κανείς μας δεν ήταν διανοούμενος, σκύβαμε στη δουλειά όλοι μας για να τα βγάζουμε πέρα.\nDaisy, σαν παραμύθι διάβασα τις αναμνήσεις του κυρίου απο την εφημερίδα σας. Είναι μεγάλο πράγμα ο καταπονημένος απο τις κακουχίες άνθρωπος να βρίσκει τρόπο για λίγο ξεφάντωμα. Μένει η ανάμνηση για πάντα και σβήνει τις άμοιρες στιγμές. Σε ευχαριστώ για τη περιήγηση.\n23 Φεβρουαρίου, 2008 στο 2:31 πμ\nΛένα μου σε ΘΑΥΜΑΖΩ!\nΗ μάνα μου γεννήθηκε το 1928,έκανε αντίσταση στην κατοχή στην Θεσ/νίκη,εχει ένα ολόκληρο ημερολόγιο αναμνήσεων αλλά…δεν έχει το δικό σου ταμπεραμέντο και τις αντοχές σου!\nΧάθηκε μέσα στα γεράματα και τις πίκρες της.\nΥποκλίνομαι στην»ζωή»και τις αναμνήσεις που σε κάνουν να φαίνεσαι σαν μικρό κοριτσάκι!!!\nΓράψτε απάντηση στο Χελώνα Ακύρωση απάντησης


Διαμέριση φυσικού δίσκου στο Βοήθημα δίσκων στο Mac - Apple υποστήριξη\nΟδηγός χρήσης για το Βοήθημα δίσκων\nΠληροφορίες για το Βοήθημα δίσκων\nΔιαθέσιμες μορφές συστήματος αρχείων στο Βοήθημα δίσκων\nΔιαχείριση φυσικών δίσκων και τόμων\nΠροσθήκη, σβήσιμο ή διαγραφή τόμων APFS\nΣβήσιμο και αναδιαμόρφωση μιας συσκευής αποθήκευσης\nΚρυπτογράφηση και προστασία μιας συσκευής αποθήκευσης με συνθηματικό\nΔιαμέριση φυσικού δίσκου\nΜορφοποίηση δίσκου για υπολογιστές Windows\nΕπισκευή συσκευής αποθήκευσης\nΑποθήκευση δεδομένων σε είδωλα δίσκων\nΔημιουργία ειδώλου δίσκου\nΜετατροπή ειδώλου δίσκου σε άλλη μορφή\nΑλλαγή μεγέθους ενός ειδώλου δίσκου\nΕπαναφορά ειδώλου δίσκου σε δίσκο\nΔιαμόρφωση και διαχείριση συνόλων δίσκων RAID\nΕπισκόπηση δημιουργίας συνόλων δίσκων\nΔημιουργία συνόλου δίσκου\nΔιαγραφή συνόλου δίσκου\nΚατάργηση προσάρτησης συνόλου δίσκων ή μέλους δίσκου\nΕπισκευή δίσκου σε κατοπτριζόμενο σύνολο δίσκων\nΠροσθήκη δίσκου σε σύνολο δίσκου\nΣε περίπτωση που ένας δίσκος σε ένα σύνολο δίσκων στο Mac αποτυγχάνει ή λείπει\nΔιαμέριση φυσικού δίσκου στο Βοήθημα δίσκων στο Mac\nΜε τη διαμέριση, ένας δίσκος διαιρείται σε μεμονωμένες ενότητες, η κάθε μία από τις οποίες λειτουργεί ως ξεχωριστός τόμος.\nΩστόσο, με το APFS, δεν πρέπει να διαμερίζετε τον δίσκο σας στις περισσότερες περιπτώσεις. Αντί γι’ αυτό, δημιουργήστε πολλούς τόμους APFS μέσα σε ένα διαμέρισμα. Με τη δυνατότητα ευέλικτης διαχείρισης χώρου που παρέχεται από το APFS, μπορείτε ακόμη και να εγκαταστήσετε μια άλλη έκδοση του macOS σε έναν τόμο APFS.\nΣημαντικό: Αν διαμερίζετε τον εσωτερικό φυσικό δίσκο επειδή θέλετε να εγκαταστήσετε τα Windows, χρησιμοποιήστε τον Βοηθό Boot Camp. Μην χρησιμοποιείτε το Βοήθημα δίσκων για αφαίρεση διαμερισμάτων που έχουν δημιουργηθεί με τον Βοηθό Boot Camp. Χρησιμοποιήστε τον Βοηθό Boot Camp για αφαίρεση του διαμερίσματος από το Mac.\nΆνοιγμα του Βοηθού Boot Camp\nΆνοιγμα του Βοηθήματος δίσκων\nΣημαντικό: Ως προφύλαξη, σας συνιστούμε να δημιουργήσετε εφεδρικό αντίγραφο των δεδομένων σας πριν δημιουργήσετε νέα διαμερίσματα στη συσκευή σας.\nΣτην εφαρμογή «Βοήθημα δίσκων» στο Mac, επιλέξτε έναν τόμο στην πλαϊνή στήλη, κάντε κλικ στο κουμπί «Διαμέριση» και μετά κάντε κλικ στη «Διαμέριση».\nΟι εσωτερικές συσκευές αποθήκευσης εμφανίζονται στην ενότητα «Εσωτερικά» στην πλαϊνή στήλη. Οι εξωτερικές συσκευές αποθήκευσης εμφανίζονται στην ενότητα «Εξωτερικά» στην πλαϊνή στήλη.\nΌταν επιλέγετε έναν τόμο που ήδη περιέχει δεδομένα, το γράφημα πίτας δείχνει μια σκιασμένη περιοχή που αναπαριστά τον όγκο δεδομένων στον τόμο και μια μη σκιασμένη περιοχή που αναπαριστά την ποσότητα ελεύθερου χώρου που διατίθεται για άλλο τόμο. Το Βοήθημα δίσκων εμφανίζει επίσης αν ο τόμος μπορεί να αφαιρεθεί ή αν είναι δυνατή η αλλαγή του μεγέθους του.\nΣημείωση: Αν εμφανίζεται ένας μικρός τόμος με έναν αστερίσκο, το διαμέρισμα είναι πολύ μικρό και δεν απεικονίζεται στη σωστή κλίμακα στο γράφημα.\nΚάντε κλικ στο κουμπί προσθήκης .\nΠληκτρολογήστε ένα όνομα για τον τόμο στο πεδίο «Όνομα».\nΓια τόμους MS-DOS (FAT) και ExFAT, το μέγιστο μήκος για το όνομα τόμου είναι 11 χαρακτήρες.\nΚάντε κλικ στο αναδυόμενο μενού «Μορφή» και μετά επιλέξτε μια μορφή συστήματος αρχείων.\nΕισαγάγετε το μέγεθος ή σύρετε το χειριστήριο αλλαγής μεγέθους για αύξηση ή μείωση του μεγέθους του τόμου.\nΚάντε κλικ στην «Εφαρμογή», κάντε κλικ στη «Διαμέριση» και μετά κάντε κλικ στη «Συνέχεια».\nΚάντε κλικ στην «Εμφάνιση λεπτομερειών» για να εμφανιστεί η διαδικασία βήμα-βήμα της δημιουργίας νέου τόμου.\nΑφού δημιουργηθούν οι τόμοι, κάντε κλικ στο «Τέλος».\nΑφού διαμερίσετε μια συσκευή αποθήκευσης, εμφανίζεται ένα εικονίδιο δίσκου για κάθε τόμο στην πλαϊνή στήλη του Βοηθήματος δίσκων και στην πλαϊνή γραμμή Finder.\nΠΡΟΕΙΔΟΠΟΙΗΣΗ: Όταν διαγράφετε έναν τόμο ή ένα διαμέρισμα, σβήνονται όλα τα δεδομένα που περιέχει. Φροντίστε να δημιουργήσετε εφεδρικό αντίγραφο των δεδομένων πριν ξεκινήσετε.\nΣτο γράφημα πίτας, κάντε κλικ στο διαμέρισμα που θέλετε να διαγράψετε και μετά κάντε κλικ στο κουμπί «Διαγραφή» .\nΑν το κουμπί «Διαγραφή» φαίνεται ανενεργό, δεν είναι δυνατή η διαγραφή του επιλεγμένου διαμερίσματος.\nΚάντε κλικ στην «Εφαρμογή» και μετά στη «Διαμέριση».\nΑφού διαγραφεί ο τόμος, κάντε κλικ στο «Τέλος».\nΣτην εφαρμογή «Βοήθημα δίσκων» στο Mac, επιλέξτε στην πλαϊνή στήλη τον τόμο που θέλετε να σβήσετε.\nΚάντε κλικ στο κουμπί «Σβήσιμο» και μετά κάντε κλικ στο «Σβήσιμο».\nΑν το κουμπί «Σβήσιμο» φαίνεται ανενεργό, δεν είναι δυνατό το σβήσιμο του επιλεγμένου τόμου.\nΜετά το σβήσιμο του τόμου, κάντε κλικ στο «Τέλος».\nΜεγέθυνση ενός διαμερίσματος σε μια συσκευή αποθήκευσης\nΑν έχετε πολλά διαμερίσματα σε μια συσκευή και εξαντλείται ο χώρος σε ένα από αυτά, ίσως μπορείτε να αυξήσετε το μέγεθός του χωρίς να χάσετε τα αρχεία που περιέχει.\nΓια να αυξήσετε το μέγεθος ενός τόμου, πρέπει να διαγράψετε τον τόμο που τον ακολουθεί στη συσκευή και μετά να μεταφέρετε το σημείο τέλους του τόμου που θέλετε να αυξήσετε στον ελευθερωμένο χώρο. Δεν είναι δυνατό να αυξήσετε το μέγεθος του τελευταίου τόμου σε μια συσκευή.\nΣτην εφαρμογή «Βοήθημα δίσκων» στο Mac, επιλέξτε έναν τόμο στην πλαϊνή στήλη και μετά κάντε κλικ στο κουμπί «Διαμέριση» .\nΣτο γράφημα πίτας, επιλέξτε το διαμέρισμα που θέλετε να διαγράψετε και μετά κάντε κλικ στο κουμπί «Διαγραφή» .\nΚάντε κλικ στην «Εφαρμογή».\nΤο διαμέρισμα αφαιρείται, αναδιαμορφώνεται και όλος ο ελεύθερος χώρος εκχωρείται στο προηγούμενο διαμέρισμα.\nΚάντε κλικ στο «Τέλος».\nΔείτε επίσηςΔιαθέσιμες μορφές συστήματος αρχείων στο Βοήθημα δίσκων στο MacΠροσθήκη, σβήσιμο ή διαγραφή τόμων APFS με το Βοήθημα δίσκων στο MacΠληροφορίες για το Βοήθημα δίσκων στο Mac